cyanic-selkie/wikianc huggingface dataset:
പി. സി. ഏലിയാമ്മ
കേരളത്തിലെ മികച്ച വനിതാ വോളിതാരങ്ങളിലൊരാളാണ് '''പി. സി. ഏലിയാമ്മ. ഇംഗ്ലീഷ്: P. C. Eliyamma'''. 1968-ൽ സംസ്ഥാന ടീമിൽ ഇടം കണ്ട ഏലിയാമ്മ 72-ലെ ജാംഷഡ്പൂർ നാഷണൽസിൽ കിരീടം നേടിയ കേരളാ ടീമിന്റെ അംഗമായിരുന്നു. എറണാകുളം ജില്ലയിലെ നാമക്കുഴി ഗ്രാമത്തിലെ നാമക്കുഴി സ്‌കൂളിൽ പി.ടി. അധ്യാപകനായെത്തിയ പാലാക്കാരനായ ജോർജ് വർഗീസ്, നാമക്കുഴി സ്‌കൂളിന് പെൺകുട്ടികളുടെ ഒരു ടീമുണ്ടാക്കി. 1962-ൽ സംസ്ഥാനതല മത്സരത്തിൽ ഇവരുടെ അരങ്ങേറ്റംതന്നെ ശ്രദ്ധേയമായി. നാമക്കുഴിയിലെ നിർധന കർഷക കുടുംബത്തിൽനിന്നുള്ള കുട്ടികളായിരുന്നു ടീമിൽ. കെ.സി. ഏലമ്മ, പി.സി. ഏലിയാമ്മ, പി.കെ ഏലിയാമ്മ, വി.വി. അന്നക്കുട്ടി, വി.കെ. സാറാമ്മ, വി.കെ. ലീല, എം.എൻ. അമ്മിണി, പി.ഐ. ലീലാമ്മ-ഇവർ ഉൾപ്പെട്ട ടീമാണ് 72-ൽ ജാംഷഡ്പൂരിൽ കേരളത്തിന് വനിതാ വോളിയിലെ ആദ്യ ദേശീയ കിരീടം നേടിയത്. 'നാമക്കുഴി സിസ്റ്റേഴ്‌സ്' എന്ന പേരിൽ ഇവർ ഇന്ത്യയൊട്ടാകെ ശ്രദ്ധിക്കപ്പെട്ടു.
റഫറൻസുകൾ
വർഗ്ഗം:ഇന്ത്യൻ വോളിബോൾ കളിക്കാർ
ഗ്വാദർ തുറമുഖം
ലഘുചിത്രം|ഗ്വാദർ തുറമുഖം പാകിസ്താനിലെ പ്രവിശ്യയായ ബലൂചിസ്താനിൽ അറബിക്കടലിലാണ് ഗ്വാദർ തുറമുഖം. ചൈനയാണ് ഗ്വാദർ തുറമുഖം നിർമിച്ചത്. ഗ്വാദർ തുറമുഖം പ്രവർത്തിപ്പിച്ചുവന്ന സിങ്കപ്പുരിലെ പി.എസ്.എ. ഇൻറർനാഷണൽ എന്ന കമ്പനി, പാക് നാവികസേനയുമായുള്ള അഭിപ്രായ വ്യത്യാസം മൂലം പിൻമാറിയതിനെത്തുടർന്ന് ചൈനയിലെ ഓവർസീസ് പോർട്ട് ഹോൾഡിങ്‌സിന് കരാർ നൽകാൻ പാക് മന്ത്രിസഭ തീരുമാനിച്ചു. ഈ കൈമാറ്റം ഇന്ത്യയ്ക്ക് ഭീഷണിയാകുമോയെന്ന് ആശങ്ക ഉയർന്നിട്ടുണ്ട്.
പ്രാധാന്യം
തന്ത്രപ്രധാനമാണ് ഗ്വാദർ തുറമുഖത്തിന്റെ കിടപ്പ്. ഇതിന്റെ നടത്തിപ്പ് ചുമതല ചൈനയ്ക്ക് കൈമാറാൻ പാകിസ്താൻ 2013 ഫെബ്രുവരിയിൽ തീരുമാനിച്ചു. സുഡാൻ തുറമുഖം വരെയുള്ള കടൽപ്പാതയിലെ വിനിമയ ബന്ധം സജീവമാക്കാനും എണ്ണകൊണ്ടുവരുന്നതിനും ചൈനയ്ക്ക് ഇത് വലിയ തോതിൽ പ്രയോജനപ്പെടുമെന്ന് കരുതുന്നു. ഗ്വാദർ തുറമുഖത്തെ ക്രമേണ നാവികസേനാ താവളമായി ചൈന വികസിപ്പിക്കുമെന്ന പ്രതീക്ഷയും പാകിസ്താന് ഉണ്ട്.
നാണയങ്ങളിൽ
അഞ്ചു രൂപയുടെ പാക് കറൻസിയിൽ ഗ്വാദർ തുറമുഖം ചിത്രീകരിക്കപ്പെട്ടിട്ടുണ്ട്.
പുറം കണ്ണികൾ
വർഗ്ഗം:പാകിസ്താനിലെ തുറമുഖങ്ങൾ
മൊണാസ്റ്ററി ഓഫ് സാന്താ മറിയ ഡി ഗ്വഡാലൂപ്പ്
Royal Monastery of Santa María of Guadalupe എന്നത് സ്പെയിനിലെ എക്സ്റ്റ്രിമാഡുറയിലെ, ഗ്വാഡലൂപ്പിലെ റോമൻ കത്തോലിക്ക സന്ന്യാസമഠമാണ്. Sierra de las Villuercas യുടെ കിഴക്കൻ ചരുവിലാണ് സ്ഥിതിചെയ്യുന്നത്. നാല് നൂറ്റാണ്ടോളമായി ഇത് രാജ്യത്തെ ഏറ്റവും പ്രധാനപ്പെട്ട സന്ന്യാസമഠങ്ങളിൽ ഒന്നാണ്. 1993ൽ യുനസ്ക്കോ ഇതിനെ ലോകപൈതൃക സ്ഥലമായി പ്രഖ്യാപിച്ചു.
ചരിത്രം
ഈ സന്യാസമഠം ആരംഭിക്കുന്നത് Cáceres നിന്നുള്ള ഗിൽ കോർഡെറോ എന്ന ഒരു ഇടയൻ ഗ്വാഡലൂപ്പ് നദിയുടെ തീരത്ത് കന്യാമേരിയുടെ പ്രതിമ കണ്ടെത്തിയതോടെയാണ്. ഈ പ്രതിമ പ്രദേശവാസികൾ മൂറുകളിൽ നിന്ന് 714 ൽ ഒളിപ്പിച്ചുവെക്കുകയായിരുന്നു. ഈ കണ്ടെത്തൽ നടത്തിയ സ്ഥലത്ത് ഒരു ചാപ്പൽ പണിതു. Our Lady of Guadalupe എന്ന് പേരിൽ അത് സമർപ്പിച്ചു.
സ്മാരകങ്ങൾ
അനേകം നൂറ്റാണ്ടുകളിലൂടെ ഉരുവം കൊണ്ട മൊണാസ്റ്ററിയുടെ വാസ്തുശൈലി അല്ഫോൻസോ XI ഉം അദ്ദേഹത്തിന്റെ മുൻഗാമികളും 14, 15 നൂറ്റാണ്ടുകളിൽ നിർമ്മിച്ച ടെംബ്ലോ മേയർ അല്ലെങ്കിൽ പ്രധാന പള്ളിയിൽ ഇപ്പോഴും കാണാം.
ബസലിക്കയുടെ പിന്നിൽ കുമ്മായം പൂശിയ കന്യാമറിയത്തിന്റെ ഒരു അറയും ലൂക്കാ ഗിയോർഡാനോയുടെ ഒൻപത് ചിത്രങ്ങളുമുള്ള. അഷ്ടഭുജാകൃതിയിലുള്ള അലംകൃതമായ Camarin de la Virgen എന്ന കെട്ടിടം ഉണ്ട്.
ദേവാലയത്തെ ഈ വിധമാണ് തിരിച്ചിരിക്കുന്നത്:
രണ്ടാം പിണറായി വിജയൻ മന്ത്രിസഭ
2021 ലെ കേരള നിയമസഭാ തെരഞ്ഞെടുപ്പിൽ ഇടതുപക്ഷ ജനാധിപത്യ മുന്നണി വിജയിച്ചതിന് ശേഷം രൂപീകരിച്ച പിണറായി വിജയന്റെ നേതൃത്വത്തിലുള്ള മന്ത്രിസഭയാണ് രണ്ടാം പിണറായി വിജയൻ മന്തിസഭ. 2021 മെയ് 20നാണ് മന്ത്രിസഭ അധികാരമേൽക്കുന്നത്.ഒന്നാം പിണറായി മന്ത്രിസഭയിൽ 20 മന്ത്രിമാർ ആയിരുന്നെങ്കിൽ രണ്ടാം തവണ 21 കാബിനറ്റ്  മന്ത്രിമാർ ഉള്ള സർക്കാരാണ് സത്യപ്രതിജ്ഞ ചെയ്ത് ചുമതലയേൽക്കുന്നത്. 21 അംഗ മന്ത്രിസഭയിൽ മുഖ്യമന്തിയുൾപ്പടേ സിപിഐഎമ്മിന് പന്ത്രണ്ട് പേരും, സിപിഐക്ക് നാലു പേരും, കേരള കോൺഗ്രസ്(എം), എൻസിപി, ജനതാദൾ (എസ്) എന്നിവർക്ക് ഒന്ന് വീതവും, ഐഎൻഎൽ, ജനാധിപത്യ കേരള കോൺഗ്രസ്, കോൺഗ്രസ്(എസ്), കേരള കോൺഗ്രസ് (ബി) എന്നിവർക്ക് രണ്ടര വർഷക്കാലത്തേക്ക് ഒരോ മന്ത്രിമാരുമാണുള്ളത്. ആദ്യ രണ്ടരവർഷം ഐഎൻഎലിന്റെ അഹമ്മദ് ദേവർകോവിലും, ജനാധിപത്യ കോൺഗ്രസിന്റെ ആന്റണി രാജുവും മന്ത്രിമാരാകും, അടുത്ത രണ്ടരക്കൊല്ലം കെ.ബി. ഗണേഷ് കുമാറും, രാമചന്ദ്രൻ കടന്നപ്പള്ളിയുമാണ് മന്ത്രിമാർ.
മന്ത്രിസഭ
<section begin="മന്ത്രിസഭ"/> <section end="മന്ത്രിസഭ"/>
സരയാവോ
ബോസ്നിയ ഹെർസെഗോവിനയുടെ തലസ്ഥാനവും അവിടെയുള്ള വലിയ നഗരവുമാണ് സരയാവോ. 291,422 ആണ് അവിടെയുള്ള ജനസംഖ്യ. സരയാവോ മേട്രോപോളിറ്റൻ പ്രദേശത്ത് ഏകദേശം അഞ്ചു ലക്ഷത്തോളം ജനങ്ങൾ അധിവസിക്കുന്നു. ബാൽകൻ ഉപദ്വീപിലെ ഈ നഗരം  ദിനാറിക് ആൽപ്സ്  മലനിരകളാലും മില്യാക്ക നദിയാലും ചുറ്റപ്പെട്ടിരിക്കുന്നു.
രണ്ടാം പിണറായി വിജയൻ മന്ത്രിസഭ
സത്യപ്രതിജ്ഞാ ചടങ്ങ്
തിരുവനന്തപുരത്തെ സെൻട്രൽ സ്റ്റേഡിയത്തിൽ 2021 മെയ് 20 വ്യാഴാഴ്ച 3:30 ന് രണ്ടാം, പിണറായി വിജയൻ മന്ത്രിസഭ സത്യപ്രതിജ്ഞ ചെയ്തു. സിപിഎമ്മിന്റേയും, സിപിഐയുടെയും നയമനുസരിച്ച് നിലവിലെ മന്ത്രിമാർക്ക് പകരം ഇത്തവണ പുതുമുഖങ്ങളാണ് മന്ത്രിസഭയിലുള്ളത്. എല്ലാ സിപിഐഎം, സിപിഐ മന്ത്രിമാരും അലപ്പുഴയിലെ രക്തസാക്ഷി മണ്ഡപത്തിൽ സന്ദർശനം നടത്തിയിട്ടാണ് സത്യപ്രതിജ്ഞാ ചടങ്ങിന് എത്തിച്ചേർന്നത്. കോവിഡ് 19 പ്രോട്ടോക്കോൾ കർശനമായി പാലിച്ചുകൊണ്ട് നടന്ന സത്യപ്രതിജ്ഞാ ചടങ്ങിൽ 350 ഓളം പേർ പങ്കെടുത്തു.
സരയാവോ
ബോസ്നിയ ഹെർസെഗോവിനയിലെ ഒരു പ്രധാന സാംസ്കാരിക കേന്ദ്രം കൂടിയാണ് ഈ നഗരം. ഇസ്ലാം, ക്രിസ്ത്യൻ, യഹൂദ മതങ്ങൾ ഇവിടെ പ്രചാരമുണ്ട്.യൂറോപ്പിന്റെ ജെറുസലേം, ബാൽകൻ ഉപദ്വീപിന്റെ ജെറുസലേം , രാജ്വോസ എന്നീ അപര നാമങ്ങൾ ഈ നഗരത്തിനുണ്ട്.
വർഗ്ഗം:യൂറോപ്പിലെ തലസ്ഥാനങ്ങൾ
രണ്ടാം പിണറായി വിജയൻ മന്ത്രിസഭ
വിവാദങ്ങൾ
കോവിഡ്-19ന്റെ രണ്ടാം തരംഗത്തിനിടയിൽ 500 പേരുടെ പങ്കെടുപ്പിച്ച് സത്യപ്രതിജ്ഞാ ചടങ്ങ് നടത്താനുള്ള സർക്കാരിന്റെ തീരുമാനത്തിന് പല കോണുകളിൽ നിന്നും വിമർശനമുയർന്നിരുന്നു. ഈ നീക്കം സോഷ്യൽ മീഡിയ പ്ലാറ്റ്‌ഫോമുകളിലും വ്യാപകമായി വിമർശിക്കപ്പെട്ടിരുന്നു. കേരളത്തിലെ മാറിമാറിയുള്ള എൽഡിഎഫ്, യുഡിഎഫ് സർക്കാരുകളുണ്ടാക്കുന്ന പ്രവണതയവസാനിപ്പിച്ചുകൊണ്ടാണ് പിണറായി വിജയൻ സർക്കാരിൻറെ രണ്ടാമത്തെ ടേം. ഏപ്രിൽ 6 ന് നടന്ന തെരഞ്ഞെടുപ്പിൽ 140 അംഗ നിയമസഭയിൽ സിപിഐഎം നേതൃത്വത്തിലുള്ള ഇടതുപക്ഷ ജനാധിപത്യ മുന്നണി 99 സീറ്റുകൾ നേടിയിരുന്നു. മെയ് 20ന് 500 പേരുമായി സത്യപ്രതിജ്ഞാ ചടങ്ങ് നടത്തുമെന്നാണ് സർക്കാർ തീരുമാനിച്ചത്, എന്നാൽ ഇന്ത്യൻ മെഡിക്കൽ അസോസിയേഷന്റെ കേരളാ ഘടകം ഈ ചടങ്ങ് ഓൺലൈനായി നടത്താൻ ആവശ്യപ്പെട്ടിരുന്നു. കോവിഡ്-19 കേസുകൾ വർദ്ധിച്ചതിനെ തുടർന്ന് മെയ് 23 വരെ കേരളം സമ്പൂർണ്ണ ലോക്ഡൗണിലായിരുന്നു ഈ സമയം.
അവലംബം
വർഗ്ഗം:കേരളത്തിലെ മന്ത്രിസഭകൾ
വിദ്യാഭ്യാസ സാങ്കേതികവിദ്യ
വിദ്യാഭ്യാസ സാങ്കേതികവിദ്യ (ഇംഗ്ലീഷ്: എഡ്യൂക്കേഷണൽ ടെക്നോളജി) അദ്ധ്യാപനം സംബന്ധിച്ച സിദ്ധാന്തങ്ങളും അദ്ധ്യയനം സംബന്ധിച്ച സിദ്ധാന്തങ്ങളും ഉൾക്കൊ‌ള്ളുന്ന പ്രയോഗമാണ്. മനുഷ്യശേഷി വർദ്ധിപ്പിക്കാനുള്ള പ്രക്രീയയയിൽ ഉപയോഗിക്കുന്ന മാർഗ്ഗങ്ങളെല്ലാം ഇതിലുൾപ്പെടുന്നു. സോഫ്റ്റ്‌വെയറും; ഹാർഡ് വെയറും; വിക്കികളും ബ്ലോഗുകളും ഇന്റർനെറ്റ് ആപ്ലിക്കേഷനുകളും പ്രവർത്തനങ്ങളും ഇതിന്റെ ഭാഗമാണെങ്കിലും ഇവ മാത്രമല്ല വിദ്യാഭ്യാസ സാങ്കേതികവിദ്യയിൽ ഉൾപ്പെട്ടിരിക്കുന്നത്. എഡ്യൂക്കേഷണൽ ടെക്നോളജി, ഇൻസ്ട്രക്ഷണൽ ടെക്നോളജി എന്നിവയുടെ അർത്ഥമെന്തെന്ന് ഇപ്പോഴും ചർച്ച നടക്കുന്നുണ്ട്.
വിദ്യാഭ്യാസ സാങ്കേതികവിദ്യ എന്നാൽ "പഠിതാക്കളുടെ ജ്ഞാനം വർദ്ധിപ്പിക്കാനുള്ള ഉപാധികൾ" എന്ന് വേണമെങ്കിൽ നിർവ്വചിക്കാവുന്നതാണ്. വ്യക്തികളുടെ പെരുമാറ്റം എന്തുകൊണ്ടാണ്/എങ്ങനെയാണ് എന്നതിലൂടെ ഈ സാങ്കേതികവിദ്യ അളക്കാവുന്നതാണ്. "സാങ്കേതികവിദ്യ." എന്ന വാക്കിന്റെ നിർവ്വചനത്തിലൂന്നിയാണ് വിദ്യാഭ്യാസ സാങ്കേതികവിദ്യയുടെ നിർവ്വചനവും നിലനിൽക്കുന്നത്.
1956-ൽ ബ്ലൂം രചിച്ച ടാക്സോണമി ഓഫ് എഡ്യൂക്കേഷണൽ ഒബ്ജക്റ്റീവ്സ് എന്ന ഗ്രന്ഥം വിദ്യാഭ്യാസ മനഃശാസ്ത്രത്തിന് ഒരുത്തമ ഉദാഹരണമാണ്. ബ്ലൂമിന്റെ വർഗ്ഗീകരണം പഠന‌ത്തിനായുള്ള പ്രവൃത്തികൾ രൂപീകരിക്കുമ്പോൾ എന്താണ് ലക്ഷ്യം വയ്ക്കേണ്ടത് എന്ന് വിശദമാക്കുന്നു. വിദ്യാഭ്യാസ സാങ്കേതികവിദ്യയ്ക്കല്ല ബ്ലൂം ഊന്നൽ കൊടുക്കുന്നത്, മറിച്ച് പഠിപ്പിക്കാനുള്ള തന്ത്രങ്ങൾക്കാണ്.
പഠിക്കുന്നതിനും പഠിപ്പിക്കുന്നതിനും സഹായകമായ വിധത്തിൽ വിദ്യാഭ്യാസസംബന്ധിയോ മനഃശാസ്ത്രപരമോ ആയ ഗവേഷണങ്ങൾ മാറ്റിയെടുക്കുന്ന ഒരാളാണ് വിദ്യാഭ്യാസ സാങ്കേതിക വിദഗ്ദ്ധൻ (എഡ്യൂക്കേഷണൽ ടെക്നോളജിസ്റ്റ്). മാസ്റ്റേഴ്സ്, ഡോക്ടറേറ്റ്, ഡി.ഫിൽ തുടങ്ങിയ ബിരുദങ്ങൾ ഈ മേഖലയിലുണ്ട്. വിദ്യാഭ്യാസ മനഃശാസ്ത്രം, വിദ്യാഭ്യാസ മാദ്ധ്യമങ്ങൾ, മനഃശാസ്ത്ര പരീക്ഷണങ്ങൾ, കോഗ്നീറ്റീവ് സൈക്കോളജി തുടങ്ങിയവ ഇതിന്റെ ഉപവിഭാഗങ്ങളാണ്. ഇത് ഒരു വിദഗ്ദ്ധ തൊഴിൽ മേഖലയായി മാറിയിട്ടുണ്ട്.
ചരിത്രം
ഗുഹാചിത്രങ്ങൾ ഒരുപക്ഷേ വിദ്യാഭ്യാസ സാങ്കേതികവിദ്യയുടെ ആദ്യ ഉപകരണങ്ങളായിരുന്നിരിക്കാം. 1900-കളിൽ പുറത്തിറങ്ങിയ വിദ്യാഭ്യാസത്തിനായുള്ള ചലച്ചിത്രങ്ങളും 1920-കളിൽ സിഡ്നി പ്രെസ്സി പുറത്തിറക്കിയ അദ്ധ്യയന യന്ത്രങ്ങളുമാണ് സാധാരണഗതിയിൽ ഈ സാങ്കേതികവിദ്യയുടെ തുടക്കമായി കണക്കാക്കുന്നത്.
ഇത്തരം സാങ്കേതികവിദ്യ ആദ്യമായി വ്യാപകമായി ഉപയോഗിക്കപ്പെട്ടു തുടങ്ങിയത് രണ്ടാംലോകമഹായുദ്ധസമയത്ത് അമേരിക്കൻ സൈനികരെ പരിശീലിപ്പിക്കാനായി ചലച്ചിത്രങ്ങളും മറ്റുപാധികളും ആശ്രയിച്ചപ്പോഴാണ്. കാഴ്ച്ചയിലൂടെയും കേഴ്വിയിലൂടെയും ആൾക്കാർക്ക് പഠിക്കാൻ സാധിക്കും എന്ന തത്ത്വത്തിൽ അധിഷ്ടിതമായ പല തരം സാങ്കേതികവിദ്യകളും നിലവിലുണ്ട്. ഓഡിയോ വീഡിയോ സ്ട്രീമിംഗ്, വിവരണത്തോടുകൂടി പവർ പോയിന്റ് പ്രസന്റേഷനുകൾ എന്നിവ ഉദാഹരണം.
1950-കളിൽ രൂപപ്പെട്ട രണ്ട് മാ‌തൃകകളിൽ ഒന്നാണ് സ്കിന്നറിന്റെ ഗവേഷണത്തിൽ നിന്നുണ്ടായ "പ്രോഗ്രാം ചെയ്ത ഇൻസ്ട്രക്ഷൻ". ഇത് പ്രവർത്തനരീതിയിൽ എന്ത് മാറ്റമാണ് വേണ്ടതെന്ന ലക്ഷ്യത്തെയാണ് മുൻനിറുത്തുന്നത്. പാഠത്തിന്റെ ഉള്ളടക്കം ഓരോ ചെറിയ ഭാഗങ്ങളായി വിഭജിക്കുകയും ശരിയായ രീതിയിൽ പഠിതാവ് പെരുമാറുന്നുവെങ്കിൽ അതിനെ ഇടയ്ക്കിടെ പ്രോത്സാഹിപ്പിക്കുകയുമാണ് ഈ മാർഗ്ഗത്തിൽ ചെയ്തിരുന്നത്. ബ്ലൂം പാഠങ്ങളെയും പഠിക്കാവുന്ന കാര്യങ്ങളെയും മൂന്ന് പ്രധാന വിഭാഗങ്ങളായും ഉപവിഭാഗങ്ങളായും വർഗ്ഗീകരിച്ചു (taxonomy of intellectual behaviors). പഠിതാക്കളുടെ ആവശ്യമനുസരിച്ച് പഠിപ്പിക്കാനെടുക്കുന്ന സമയവും രീതിയും മാറ്റുന്ന രീതിയാണ് ബ്ലൂം മുന്നോട്ടുവച്ചത്. പഠിതാവിനെ വിദഗ്ദ്ധനാക്കുക എന്നതായിരുന്നു ഇദ്ദേഹത്തിന്റെ ലക്ഷ്യം. 1970-കൾ മുതൽ 1990-കൾ വരെ ഇത് "കമ്പ്യൂട്ടർ ബേസ്ഡ് ട്രെയിനിംഗ്" (CBT), "കംപ്യൂട്ടർ അസിസ്റ്റഡ് ഇൻസ്ട്രക്ഷൻ" (CAI) എന്നീ പേരുകളിലാണ് അറിയപ്പെട്ടിരുന്നത്. ഇന്നത്തെ "ഇ-ലേണിംഗ്" ഇതിന്റെ ഒരു ലഘുവായ രൂപമാണ്.
ഡിജിറ്റൽ ആശയവിനിമയം ആരംഭിച്ചത് 80-കളുടെ മദ്ധ്യത്തിലായിരുന്നുവെങ്കിലും പ്രചാരത്തിലായത് 90-കളുടെ മദ്ധ്യത്തിലായിരുന്നു. വേൾഡ്-വൈഡ്-വെബ് (WWW), ഇമെയിൽ, ഫോറങ്ങൾ എന്നിവയായിരുന്നു പ്രധാന ആശയവിനിമോപാധികൾ. ആദ്യകാലത്ത് ഉപയോഗിച്ചിരുന്ന കംപ്യൂട്ടർ അധിഷ്ടിത വിദ്യാഭ്യാസത്തിൽ പഠിതാവും കംപ്യൂട്ടറുമായാണ് സംവദിച്ചിരുന്നതെങ്കിൽ (അദ്ധ്യാപകൻ ഇടയ്ക്ക് സഹായിയായി പ്രവർത്തിക്കുകയും ചെയ്തേക്കാം) ഇന്ന് കമ്പ്യൂട്ടർ അധിഷ്ഠിത ആശയവിനിമയത്തിനാണ് (CMC) മുൻതൂക്കം. ഇപ്പോൾ പ്രാഥമികമായി പഠിതാവും അദ്ധ്യാപകനുമായുള്ള ആശയവിനിമയത്തിൽ ഒരു മദ്ധ്യവർത്തിയാണ് കമ്പ്യൂട്ടറുകൾ. വ്യക്ത്യാധിഷ്ടിതമായ സ്വയം അഭ്യസിപ്പിക്കലാണ് CBT/CBL എങ്കിൽ CMC-യിൽ അദ്ധ്യാപകന് കൂടുതൽ വലിയ വേഷമാണുള്ളത്.
സിദ്ധാന്തങ്ങളും പ്രവൃത്തിയും
മൂന്ന് പ്രധാന സിദ്ധാന്തങ്ങളോ തത്ത്വശാസ്ത്രങ്ങളോ ആണ് വിദ്യാഭ്യാസ സാങ്കേതികവിദ്യ സംബന്ധിച്ച കൃതികളിൽ കാണപ്പെടുന്നത്. ബിഹേവിയറിസം, കോഗ്നീറ്റിവിസം, കൺസ്ട്രക്റ്റിവിസം എന്നിവയാണ് പ്രധാന സിദ്ധാന്തങ്ങൾ. ഇവ ഇന്നും പ്രചാരത്തിലുണ്ടെങ്കിലും മനശ്ശാസ്ത്ര സംബന്ധമായ കൃതികളിൽ ഇവയ്ക്ക് കാര്യമായ മാറ്റങ്ങൾ സംഭവിച്ചിട്ടുണ്ട്.
ബിഹേവിയറിസം
ഇരുപതാം നൂറ്റാണ്ടിന്റെ ആദ്യ ഘട്ടത്തിൽ മൃഗങ്ങളിൽ ഇവാൻ പാവ്‌ലോവ്, എഡ്വേഡ് തോൺഡൈക്ക്, എഡ്വേഡ് സി. ടോൾമാൻ, ക്ലാർക്ക് എൽ. ഹൾ, ബി.എഫ്. സ്കിന്നർ തുടങ്ങിയവർ നടത്തിയ പരീക്ഷണങ്ങളിലൂടെയാണ് ഈ സിദ്ധാന്തം ആവിർഭവിച്ചത്. മനുഷ്യരിലെ പഠനത്തെ സംബന്ധിച്ച പരീക്ഷണങ്ങളിലും വിവരണങ്ങളിലും ഈ സിദ്ധാതം പല മനഃശാസ്ത്രജ്ഞരും ഉപയോഗിക്കുകയുണ്ടായി. ഇപ്പോഴും പ്രയോജനമുണ്ടെങ്കിലും ഈ തത്ത്വശാസ്ത്രം ഇപ്പോൾ വിദ്യാഭ്യാസവിദഗ്ദ്ധർക്കിടയിൽ പൊതുവിൽ പ്രചാരം നഷ്ടപ്പെട്ട സ്ഥിതിയിലാണ്.
സ്കിന്നറുടെ സംഭാവനകൾ
വാചികമായ സ്വഭാവങ്ങളുടെ വിശകലനത്തിലൂടെ വിദ്യാഭ്യാസം മെച്ചപ്പെടുത്തുന്നതിനെപ്പറ്റി ബി.എഫ്. സ്കിന്നർ ധാരാളം എഴുതിയിട്ടുണ്ട്. ഇദ്ദേഹം "ദി ടെക്നോളജി ഓഫ് ടീച്ചിംഗ്", സംബന്ധിച്ചും രചനകൾ നടത്തിയിട്ടുണ്ട്. വർത്തമാനകാലത്തെ വിദ്യാഭ്യാസത്തിൽ അന്തർലീനമായിട്ടുള്ള സംബന്ധിച്ച തെറ്റിദ്ധാരണകൾ നീക്ക്കുകയും പ്രോഗ്രാംഡ് ഇൻസ്ട്രക്ഷൻ എന്ന് അദ്ദേഹം വിളിച്ച സമ്പ്രദായം പ്രചരിപ്പിക്കുകയുമായിരുന്നു ഉദ്ദേശം. ഓഗ്ഡെൻ ലിൻഡ്സ്ലി കെല്ലറുടെയും സ്കിന്നറുടെയും മാതൃകകളിൽ നിന്നും കാര്യമായ വ്യത്യാസങ്ങളുള്ളതും സ്വഭാവങ്ങളുടെ വിശകലനത്തിൽ അടിസ്ഥാനമുള്ളതുമായ സെലറേഷൻ ലേണിംഗ് സിസ്റ്റം വികസിപ്പിച്ചെടുക്കുകയുണ്ടായി.
കോഗ്നീറ്റിവിസം
അദ്ധ്യാപകർ അദ്ധ്യയനത്തെ എങ്ങനെ സമീപിക്കുന്നു എന്നത് കോഗ്നീറ്റീവ് സയൻസ് വളരെയധികം മാറ്റിയിട്ടുണ്ട്. 1960-കളിലും 1970-കളിലുംൻ കോഗ്നീറ്റീവ് വിപ്ലവം ആരംഭിച്ചതുമുതൽ വിദ്യാഭ്യാസം സംബന്ധിച്ച സിദ്ധാന്തങ്ങളിൽ കാര്യമായ മാറ്റമുണ്ടായിട്ടുണ്ട്. ബിഹേവിയറിസത്തിന്റെ ചട്ടക്കൂട് നിലനിന്നുവെങ്കിലും ഒരു പുതിയ ദിശയിൽ ഈ മേഖല വികസിക്കുവാൻ തുടങ്ങി. തലച്ചോറിനെ അധിഷ്ഠിതമായ പഠനത്തിൽ പെരുമാറ്റത്തിനപ്പുറത്തുള്ള വസ്തുതകളിലേയ്ക്ക് കോഗ്നീറ്റീവ് സിദ്ധാന്തങ്ങൾ എത്തിനോക്കാൻ തുടങ്ങി. എങ്ങനെയാണ് മനുഷ്യരുടെ ഓർമശക്തി പ്രവർത്തിക്കുന്നത് എന്ന് കണക്കാക്കിയാണ് ഈ തത്ത്വശാസ്ത്രം പിന്തുടരുന്നവർ അദ്ധ്യയന‌ത്തെ മെച്ചപ്പെടുത്താൻ ശ്രമിക്കുന്നത്.
ഓർമശക്തി സംബന്ധിച്ച സിദ്ധാന്തങ്ങളായ ആറ്റ്കിൻസൺ-ഷിഫ്രിൻ മെമറി മോഡൽ, ബാഡലിയുടെ വർക്കിംഗ് മെമറി മോഡൽ തുടങ്ങിയവ കോഗ്നീറ്റീവ് മനഃശ്ശാസ്ത്രത്തിൽ സൈദ്ധാന്തികമായ ചട്ടക്കൂടുകളായി നിലവിൽ വന്നശേഷം 1970-കൾ തുടങ്ങി 1990-കൾ വരെ ഇത്തരം പുതിയ കോഗ്നീറ്റീവ് ചട്ടക്കൂടുകൾ ഉണ്ടാകുവാൻ തുറ്റങ്ങി. കമ്പ്യൂട്ടർ സയൻസും ഇൻഫർമേഷൻ സാങ്കേതികവിദ്യയും കോഗ്നീറ്റീവ് സയൻസ് സിദ്ധാന്തത്തിന്റെ വികാസത്തിൽ കാര്യമായ പങ്കു വഹിച്ചിട്ടുണ്ട്. പ്രവർത്തിക്കുന്ന ഓർമശക്തി (ഹ്രസ്വകാല ഓർമ്മശക്തി -short term memory- എന്നായിരുന്നു ഇത് മുൻപറിയപ്പെട്ടിരുന്നത്) സംബന്ധിച്ച കോഗ്നീറ്റീവ് ആശയങ്ങൾ, ദീർഘകാല ഓർമശക്തി എന്നിവയെ കമ്പ്യൂട്ടർ സയൻസ് മേഖലയിലെ ഗവേഷണങ്ങ‌ൾ സഹായിച്ചിട്ടുണ്ട്. നോം ചോംസ്കി കോഗ്നീറ്റീവ് ശാസ്ത്ര മേഖലയിലെ മറ്റൊരു വലിയ സ്വാധീനമാണ്. വർത്തമാനകാലത്ത് ഗവേഷകർ കോഗ്നീറ്റീവ് ലോഡ്, ഇൻഫർമേഷൻ പ്രോസസ്സിംഗ് സിദ്ധാന്തങ്ങൾ എന്നിവ സംബന്ധിച്ച മേഖലകളിൽ പഠനം നടത്തിക്കൊണ്ടിരിക്കുകയാണ്. ഇതു കൂടാതെ മീഡിയ സംബന്ധിച്ച മനഃശ്ശാസ്ത്രം പെരുമാറ്റം നിരീക്ഷിക്കുന്നതിലൂടെ എളുപ്പം അളക്കാൻ സാധിക്കും. മീഡിയ സംബന്ധിച്ച മനഃശാസ്ത്രം കോഗ്നീറ്റീവ് ഡൊമൈൻ, അഫക്റ്റീവ് ഡൊമൈൻ എന്നിവ ഉൾപ്പെടുന്ന മേഖലയാണ്. ഇതിന് വിദ്യാഭ്യാസ സാങ്കേതികവിദ്യ മനസ്സിലാക്കുന്നതിൽ വളരെ പ്രാധാന്യമുണ്ട്.
കൺസ്ട്രക്റ്റിവിസം
1990-കളിൽ ധാരാളം വിദ്യാഭ്യാസവിദഗ്ദ്ധർ കൺസ്ട്രക്റ്റിവിസം എന്ന സിദ്ധാന്തം പരിഗണിക്കുവാൻ ആരംഭിച്ചു. പഠിതാക്കൾ പുതിയ വിവരങ്ങളിൽ നിന്ന് തങ്ങളുടേതായ അർത്ഥം സൃഷ്ടിക്കുന്നു എന്നതാണ് ഇതിന്റെ അടിസ്ഥാന തത്ത്വങ്ങലിലൊന്ന്.
കൺസ്ട്രക്റ്റിവിസ്റ്റ് പഠനാന്തരീക്ഷത്തിൽ വിദ്യാർത്ഥികൾ തങ്ങളുടെ മുൻകാല അറിവുകൾ ഉപയോഗിച്ച് പുതിയതും ബന്ധമുള്ളതും ഉരുത്തിരിഞ്ഞെടുത്തതുമായ ആശയങ്ങൾ രൂപപ്പെടുത്തിയെടുക്കുകയാണ് ചെയ്യുന്നത്. ഈ ചട്ടക്കൂട്ടിനുള്ളിൽ അദ്ധ്യാപകന്റെ റോ‌ൾ ഒരു സഹായിയുടേതാണ്. വിദ്യാർത്ഥികൾക്ക് സ്വന്തം അറിവ് രൂപപ്പെടുത്തിയെടുക്കുന്നതിൽ സഹായിക്കുക മാത്രമാണ് അദ്ധ്യാപകൻ ചെയ്യുന്നത്. മുൻകാല അറിവുകൾ പഠിപ്പിക്കാൻ ഉദ്ദേശിക്കുന്ന വിഷയവുമായി ബന്ധമുള്ളതും യോജിച്ചതുമാണെന്ന കാര്യം ഉറപ്പുവരുത്തേണ്ടത് അദ്ധ്യാപകരുടെ ജോലിയാണ്. ജൊഹാൻസ്സെൻ (1997) അഭിപ്രായപ്പെടുന്നത് "നല്ല-ഘടനയോടുകൂടിയ" പഠനാന്തരീക്ഷം പുതിയ പഠിതാക്കൾക്ക് യോജിച്ചതാണെന്നും "മോശമായ ഘടനയോടുകൂടിയ" അന്തരീക്ഷം കൂടുതൽ ഉയർന്ന നിലയിലുള്ള പഠിതാക്കൾക്ക് യോജിച്ചതാണെന്നുമാണ്. ഒരുപക്ഷേ പ്രശ്നപരിഹാരം (problem-solving environment) നടത്താനുതകുന്ന തരത്തിലുള്ള വിദ്യാഭ്യാസ അന്തരീക്ഷമായിരിക്കും ഇത്തരം പഠനരീതിക്ക് യോജിച്ചത്.
കൂടുതൽ വായനയ്ക്ക്
വർഗ്ഗം:വിദ്യാഭ്യാസം വർഗ്ഗം:സാങ്കേതികവിദ്യ
ജൊഹാന ഡെക്കർ
ജൊഹാന ഡെക്കർ (ജീവിതകാലം: 19 ജൂൺ 1918 - 9 ഓഗസ്റ്റ് 1977) പശ്ചിമ ജർമ്മനിയിൽ നിന്നുള്ള റോമൻ കത്തോലിക്കാസഭ യുടെ ഒരു മിഷനറി ഡോക്ടറായിരുന്നു. റോഡേഷ്യൻ ബുഷ് യുദ്ധം എന്നറിയപ്പെടുന്ന തെക്കൻ റൊഡേഷ്യയിലെ ആഭ്യന്തരയുദ്ധകാലത്ത് മദോന്മത്തരായ ഭീകരർ അല്ലെങ്കിൽ ദേശീയ ഗറില്ലകളാൽ (ഉറവിടങ്ങളിൽ നിന്ന് വ്യത്യസ്തമാണ്) അവർ കൊലചെയ്യപ്പെട്ടു.
ജീവിതരേഖ
ന്യൂറെംബർഗിൽ ജനിച്ച ജോഹന്ന മരിയ കാതറീന "ഹന്ന" ഡെക്കറുടെ പിതാവ് ഇഗ്നാസ് ഡെക്കർ (1876-1947) നികുതി, കസ്റ്റംസ് ഉദ്യോഗസ്ഥനായി ജോലി ചെയ്തിരുന്നു. അവളുടെ മാതാവ് മരിയ-അന്ന ജെഗർ, ബവേറിയയുടെ അങ്ങേയറ്റത്ത് കിഴക്കുള്ള ടിർഷെൻറൂത്തിൽ നിന്നുള്ള വനിതയായിരുന്നു. 1922-ൽ പിതാവായ ഇഗ്നാസ് ഡെക്കറിനെ അടുത്തുള്ള ആംബർഗിലേക്ക് സ്ഥലം മാറ്റി. 1928 നും 1934 നും ഇടയിൽ ജോഹാന ജൂനിയർ സ്കൂളിലും ലൈസിയം ഓഫ് ദി പുവർ സ്കൂൾ സിസ്റ്റേഴ്സിലും ("Lyzeum der Armen Schulschwestern ") പഠിച്ചത് ഇവിടെയായിരുന്നു. വിദ്യാലയത്തിലെ ശ്രദ്ധേയയായ മുൻ വിദ്യാർത്ഥിയെ ആദരിക്കുന്നതിനായി "ഡോ. ജോഹാന ഡെക്കർ സ്കൂൾ" എന്ന് ഇത് പുനർനാമകരണം ചെയ്യപ്പെട്ടു. ഒരു അസാധാരണമായ കഴിവുള്ള ഒരു വിദ്യാർത്ഥിനിയായിരുന്ന ജൊഹാന ചിത്രരചനയിലും പിയാനോ വായനയിലും മിടുക്കു കാട്ടി. പെൺകുട്ടികൾ ഒരു സർവ്വകലാശാലയിൽ ചേരുന്നത് അപ്പോഴും അസാധാരണമായിരുന്നു, എന്നാൽ ആംബെർഗിലെ "ഒബെർറിയൽസ്‌ഷൂൾ" ലെ (സീനിയർ സ്കൂൾ) മൂന്ന് വർഷ പഠനത്തിന് ശേഷം അവൾ 1937-ൽ തന്റെ അബിതുർ (സ്കൂൾ ഫൈനൽ പരീക്ഷകൾ) വിജയിക്കുകയും അത് യൂണിവേഴ്സിറ്റി തലത്തിലുള്ള വിദ്യാഭ്യാസത്തിലേക്കുള്ള വഴി തുറക്കുകയും ചെയ്തു.
കരിയർ തിരഞ്ഞെടുപ്പും പരിശീലനവും
സഭയുടെ യുവജന പ്രവർത്തനങ്ങളിൽ സജീവമായി ഏർപ്പെട്ടിരുന്ന ഡെക്കറുടെ മനസിൽ, 1939 ആയപ്പോഴേക്കും മിഷനറി മെഡിക്കൽ സേവനത്തിൽ ചേരുക എന്ന ആശയം രൂഢമൂലമായി. 1939-ലാണ് മ്യൂണിക്കിൽ മെഡിക്കൽ പഠനം തുടരുന്നതിനിടയിൽ അവൾ വുർസ്ബർഗിലെ മിഷനറി മെഡിക്കൽ ഇൻസ്റ്റിറ്റ്യൂട്ടിൽ ("മിഷനറി മെഡിക്കൽ ഇൻസ്റ്റിറ്റ്യൂട്ടിൽ ("Missionsärztliches Institut Würzburg") ചേർന്നത്. അവളുടെ പിതാവിന്റെ വിരമിക്കലിന് ശേഷം കുടുംബം മ്യൂണിക്കിന്റെ അരികിലുള്ള ഹൈംസ്റ്റെറ്റനിലേക്ക് താമസം മാറി. ഒരു വിദ്യാർത്ഥിനിയെന്ന നിലയിൽ, സാമ്പത്തിക കാരണങ്ങളാൽ, ഹന്ന ഡെക്കർ മാതാപിതാക്കളോടൊപ്പം താമസിക്കുന്നതിന് നിർബന്ധിതയായി. 1942-ൽ, യുദ്ധം അതിൻറെ പാരമ്യതയിലെത്തിയിരിക്കേ അവൾ ദേശീയ മെഡിക്കൽ പരീക്ഷകളിൽ വിജയിക്കുകയും ഡോക്ടറേറ്റ് നേടുകയും ചെയ്തു. തുടർന്ന് അളുടെ ഐഛിക വിഷയങ്ങളിൽനിന്ന് വ്യത്യസ്ഥമായി ആശുപത്രികളിലും ക്ലിനിക്കുകളിലും തുടർച്ചയായി ജോലി ചെയ്യാനും അവർ നിർബന്ധിതയായി. ഇതിനിടെ ഒരു മിഡ്‌വൈഫ് ട്രെയിനിംഗ് സ്ഥാപനത്തിൽ ഒബ്‌സ്റ്റട്രിക്‌സിൽ ഒരു വർഷം ജോലി ചെയ്തു. 1944-ൽ പ്രധാന മുനിസിപ്പൽ ആശുപത്രിയായ മെയിൻസിലേക്ക് മാറിയ അവർ, അവിടെ ആദ്യം ഇന്റേണൽ മെഡിസിൻ ഡിപ്പാർട്ട്മെന്റിലേക്ക് നിയമിക്കപ്പെട്ടു. തുടർന്ന് അന്നത്തെ പ്രാദേശിക സർവ്വകലാശാലയുടെ പിന്തുണയോടെ സ്ഥാപിതമായതും 1946-ൽ ഒരു സമ്പൂർണ്ണ സൈക്യാട്രിക് ക്ലിനിക്കായി മാറിയതുമായ 35 കിടക്കകളുള്ള ഒരു ചെറിയ മാനസിക രോഗ വിഭാഗത്തിലേക്ക് അവളെ മാറ്റി. 1948-ൽ ഡെക്കർ ന്യൂറോമെഡിസിനിൽ യോഗ്യത നേടി (ന്യൂറോളജിയും സൈക്യാട്രിയും അക്കാലത്ത് പ്രത്യേക വിഭാഗങ്ങളായി കണക്കാക്കപ്പെട്ടിരുന്നില്ല.). 1949-ൽ അവർ മെയിൻസിൽ (സ്റ്റെഫാൻസ്ട്രെസ് 1) സ്വയം ഒരു സൈക്യാട്രിക് പ്രാക്ടീഷണറായി.
മാറ്റബെലെലാൻഡ് : ഫാത്തിമ മിഷൻ ആശുപത്രി
ആഫ്രിക്കയിൽ ഉണ്ടായിരുന്ന കാലത്തുടനീളം, അവൾ തന്റെ പ്രവർത്തനങ്ങളെയും അനുഭവങ്ങളെയും കുറിച്ച് വുർസ്ബർഗിലെ മിഷനറി മെഡിക്കൽ ഇൻസ്റ്റിറ്റ്യൂട്ടിലേക്ക് കത്തുകളിലൂടെ റിപ്പോർട്ടുകൾ നൽകിയിരുന്നു. "ട്രോപ്പിക്കൽ മലേറിയ", ബിഹാർസിയ, (വ്യക്തമല്ലാത്ത) ലൈംഗിക രോഗങ്ങൾ, ആഴത്തിലുള്ള പേശി കുരുക്കൾ ("ടൈഫ് മസ്‌കെലാബ്‌സെസ്") എന്നിവയാണ് ഏറ്റവും കൂടുതലായി പ്രദേശത്ത് കണ്ടുവരുന്ന രോഗങ്ങളെന്ന് അവരുടെ ആദ്യ കത്തിൽ (ഇത് തീയതി രേഖപ്പെടുത്തിയിട്ടില്ല) റിപ്പോർട്ട് ചെയ്യുന്നു. രോഗികളുടെ മനോഭാവത്തിന്റെ കേസ് വിവരണങ്ങളും കാഴ്ചപ്പാടുകളും ഇതിലുണ്ട്. സൗജന്യ മരുന്ന് അടിസ്ഥാനമാക്കിയുള്ള ചികിത്സയുടെ യഥാർത്ഥ മൂല്യത്തെ നാട്ടുകാർ വിലമതിച്ചില്ല. രോഗികളെ അനുഗമിക്കുന്ന സുഹൃത്തുക്കളും ബന്ധുക്കളും ചിലപ്പോൾ "എക്‌സോജനസ് സൈക്കോസിസ്" (ഒരുപക്ഷേ ന്യുമോണിയ/സെപ്‌സിസ് വഴിയുള്ള ഉന്മത്തത) കേസുകളിൽ ഒരു രോഗി "മറ്റൊരു ഭാഷ സംസാരിക്കുന്നു" എന്നും റിപ്പോർട്ട് ചെയ്യപ്പെട്ടു. ദക്ഷിണാഫ്രിക്കയിൽ നിന്നുള്ള മരിയൻഹിൽ മിഷനറിമാരുമായി നല്ല സഹകരണം അവർ ആദ്യം മുതൽക്കുതന്നെ റിപ്പോർട്ട് ചെയ്യപ്പെടുകയും ഫാത്തിമ മിഷൻ ഹോസ്പിറ്റലിലെ അവളുടെ കാലത്തുടനീളം ഇത് ആവർത്തിച്ചുള്ള വിഷയമായിരിക്കുകയുംചെയ്തു. എന്നിരുന്നാലും ഈ പ്രദേശത്ത് പ്രവർത്തിച്ചിരുന്ന സ്പെയിനിൽ നിന്നുള്ള റോമൻ കാത്തലിക് മിഷനറിമാരുമായുള്ള പിരിമുറുക്കങ്ങളെ കുറിച്ച് നേരത്തെ തന്നെ പരാമർശങ്ങൾ ഉണ്ടായിരുന്നു.
മാറ്റബെലെലാൻഡ്: സെന്റ് പോൾസ് മിഷൻ ആശുപത്രി
1960-ൽ, വടക്കൻ മാറ്റബെലെലാൻഡിൽത്തന്നെയുള്ളതും എന്നാൽ ലുപാനെയുടെ മറുവശത്ത് ഫാത്തിമ മിഷൻ ആശുപത്രിയ്ക്ക് ഏകദേശം 40 മൈൽ / 75 കിലോമീറ്റർ കിഴക്ക് സ്ഥിതിചെയ്യുന്നതുമായ ഡെക്കർ സെന്റ് പോൾസ് മിഷൻ സ്റ്റേഷനിലേക്ക് മാറി.
അന്ത്യം
1977 ആഗസ്ത് 9-ന് ഉച്ചതിരിഞ്ഞ്, ആയുധധാരികളായ രണ്ട് മദ്യപിച്ച തീവ്രവാദികൾ അല്ലെങ്കിൽ ദേശീയ ഗറില്ലകൾ ആശുപത്രിയുടെ പ്രധാന കവാടത്തിലൂടെ ബലമായി അകത്ത് കടന്നു. യാത്രാമധ്യേ, അവർ ഇതിനകം ആശുപത്രിയിലെ ഒരു മുതിർന്ന തൊഴിലാളിയെ കൊലപ്പെടുത്തുകയും ഒരാളുടെ കണ്ണുകൾ ചൂഴ്ന്നെടുക്കുകയും ആശുപത്രി കെട്ടിടത്തിന് പുറത്തുള്ള രോഗികളെ മർദ്ദിക്കുകയും ചെയ്തിരുന്നു. ഡിസ്പെൻസറിയിൽ രോഗികളെ പരിശോധിക്കുകയും ചികിത്സിക്കുകയും ചെയ്യുന്ന ഡോ. ഡെക്കറേയും അവരുടെ ഓസ്ട്രിയൻ വംശജനായ സഹപ്രവർത്തകയും അടുത്തിടെ എത്തിയ ദക്ഷിണാഫ്രിക്കൻ പാസ്‌പോർട്ട് ഉടമയുമായ സിസ്റ്റർ ഫെർഡിനാൻഡ പ്ലോണറെയും അക്രമികൾ കണ്ടെത്തി. അക്രമികൾ അവരോട് പണം ആവശ്യപ്പെട്ടു. ഡെക്കർ അവർക്ക് പണം ഇരിക്കുന്ന സ്ഥലം വെളിപ്പെടുത്തിയെങ്കിലും മതിയാകാത്തതിനാൽ തന്റെ വീട്ടിൽ കൂടുതൽ പണമുണ്ടെന്ന് അക്രമികളോട് പറഞ്ഞ അവർ, അത് താൻ പോയി ശേഖരിച്ചുകൊണ്ടു വരാമെന്ന് പറഞ്ഞു. ഡെക്കറും പ്ലോണറും വീട്ടിലേക്ക് നടക്കുമ്പോൾ അക്രമികൾ കലാഷ്‌നിക്കോവ് ഉപയോഗിച്ച് അവരെ പിന്നിൽനിന്ന് വെടിവച്ചു കൊന്നു. ജൊഹാന ഡെക്കർ ഒരൊറ്റ വെടിയേറ്റാണ് കൊല്ലപ്പെട്ടതെന്ന് പിന്നീട് സ്ഥിരീകരിക്കപ്പെട്ടു. പ്ലോണറുടെ മരണം എട്ട് വെടിയുണ്ടകളേറ്റായിരുന്നു. യുദ്ധം രൂക്ഷമായപ്പോൾ, ഹന്നാ ഡെക്കറിന്റെ കൊലപാതകം ദക്ഷിണാഫ്രിക്കയിലും പടിഞ്ഞാറൻ യൂറോപ്പിലും വ്യാപകമായി ഉച്ചപ്പാടുകളുണ്ടാക്കുകയും, സെന്റ് പോൾസ് മിഷൻ ആശുപത്രി പ്രവർത്തനങ്ങൾക്ക് അന്ത്യം കുറിക്കുകയു ചെയ്തു.
അവലംബം
വർഗ്ഗം:1918-ൽ ജനിച്ചവർ വർഗ്ഗം:1977-ൽ മരിച്ചവർ
ക്രൗൺസ് ഓഫ് സില്ല
ക്രൗൺസ് ഓഫ് സില്ല കൊറിയൻ രാജ്യമായ സില്ലയിൽ ഏകദേശം 5-7 നൂറ്റാണ്ടുകളിൽ നിർമ്മിച്ചതാണ്.
ഈ കിരീടങ്ങൾ സില്ലയുടെ മുൻ തലസ്ഥാനമായ ജിയോങ്‌ജുവിൽ ഖനനം ചെയ്‌തു. അവ ദക്ഷിണ കൊറിയയുടെ ദേശീയ നിധികളായി കണക്കാക്കപ്പെട്ടിരിക്കുന്നു.
ആമുഖം
സില്ലയുടെയും ഏകീകൃത സില്ലയുടെയും തലസ്ഥാനമായ ദക്ഷിണ കൊറിയയിലെ ഗ്യോങ്‌ജുവിന്റെ തുമുലിയിലാണ് സില്ല കിരീടങ്ങൾ കണ്ടെത്തിയത്. ശവകുടീരങ്ങളിൽ പാതകളും ഇടനാഴികളും ഉൾപ്പെടാത്തതിനാൽ സില്ല തുമുലി, അവരുടെ ബെയ്ക്ജെ, ഗോഗുരിയോ എതിരാളികളിൽ നിന്ന് വ്യത്യസ്തമായി ദുഷ്‌പ്രാപ്യമാണ്. പകരം ആഴത്തിലുള്ള കുഴികൾ കുഴിച്ച് മരം കൊണ്ട് നിരത്തി ഇവിടെയാണ് നിധികളും ശവപ്പെട്ടിയും സ്ഥാപിച്ചത്. ഈ ശ്മശാന കുഴികൾ മണ്ണിൽ മൂടി, കളിമണ്ണ് കൊണ്ട് അടച്ചു. തുടർന്ന് ഉപരിതലം കൂറ്റൻ നദി പാറകളാൽ മൂടപ്പെട്ടു. അവ പിന്നീട് കൂറ്റൻ മൺകൂനകളാൽ മൂടപ്പെട്ടു. കനത്ത പാറക്കല്ലുകൾ ശവകുടീരങ്ങളെ നിലത്തേക്ക് കൂടുതൽ ആഴത്തിൽ തള്ളാൻ സഹായിച്ചു. അങ്ങനെ അവയെ കൂടുതൽ അപ്രാപ്യമാക്കി. ശവക്കുഴി കൊള്ളക്കാർക്കും വിദേശ ആക്രമണകാരികൾക്കും അവരുടെ വിലയേറിയ ഉള്ളടക്കങ്ങൾ ഒരിക്കലും മോഷ്ടിക്കാൻ കഴിയാത്തവിധം സില്ല ശ്മശാന സംവിധാനം ഉണ്ടാക്കി. ചില കിരീടങ്ങൾ ശുദ്ധമായ സ്വർണ്ണം കൊണ്ടാണ് നിർമ്മിച്ചിരിക്കുന്നത്. അവ രാജാക്കന്മാർക്കായി കരുതിവച്ചിരിക്കാം. മറ്റ് കിരീടങ്ങൾ ഗിൽറ്റ്-വെങ്കലത്തിൽ നിന്നോ സ്വർണ്ണം പൂശിയ വെങ്കലത്തിൽ നിന്നോ നിർമ്മിച്ചതായി കണ്ടെത്തിയിട്ടുണ്ട്. ഒരുപക്ഷേ രാജകുമാരന്മാർക്കോ രാജാക്കന്മാർക്കോ വേണ്ടിയായിരിക്കാം. അഞ്ചാം നൂറ്റാണ്ടിലെ ഗോൾഡ് ക്രൗൺ ടോംബ്, ആറാം നൂറ്റാണ്ടിലെ ഗോൾഡ് ബെൽ ടോംബ്, ഹെവൻലി ഹോഴ്സ് ടോംബ് എന്നിവയിൽ നിന്നാണ് സില്ല കിരീടങ്ങൾ കുഴിച്ചെടുത്തത്. എ.ഡി 528-ൽ സില്ല രാജാക്കന്മാർ ബുദ്ധമതം സ്വീകരിച്ചത്. കല്ലറകളിൽ സ്വർണ്ണ പുരാവസ്തുക്കൾ കുഴിച്ചിടുന്ന സമ്പ്രദായം ക്രമേണ കുറയുന്നതിന് കാരണമാവുകയും ആറാം നൂറ്റാണ്ടിന്റെ അവസാനത്തോടെ ഈ ആചാരം നിലക്കുകയും ചെയ്തു.
ചരിത്രപരമായ പശ്ചാത്തലം
സില്ലയുടെ കലയെ ആദ്യം ഗോഗുരിയോ എന്നാൽ പിന്നീട് ബെയ്ക്ജെ സ്വാധീനിച്ചു. കൂടാതെ, സില്ല ചൈനീസ് സംസ്കാരവും ഇന്ത്യ പോലുള്ള തെക്കൻ സംസ്കാരങ്ങളും സ്വീകരിച്ചു. ഈ ബഹുസ്വര സ്വാധീനം സ്വർണ്ണ കിരീടത്തിലും കാണാം. തൽഫലമായി, സില്ല അഭിലാഷത്തിന്റെയും അതിലോലമായ ശൈലിയുടെയും ഒരു സംസ്കാരം വികസിപ്പിച്ചെടുത്തു. ഏകീകരണത്തിനുശേഷം, അത് കൂടുതൽ ഗംഭീരവും പരിഷ്കൃതവുമായ വശം കാണിക്കുന്നു. സില്ലയിലെ വിവിധ ശവകുടീരങ്ങളിൽ നിന്ന് കുഴിച്ചെടുത്ത അവശിഷ്ടങ്ങളിൽ സില്ലയിലെ ഭരണവർഗത്തിൽ നിന്നുള്ള നിരവധി ആഭരണങ്ങൾ ഉണ്ട്.
കിരീടത്തിന്റെ പ്രതീകാത്മകത
എന്നിരുന്നാലും, ത്രിശൂലം പോലെയുള്ള നീണ്ടുനിൽക്കുന്നവ പർവതങ്ങളെയോ പക്ഷികളെയോ പ്രതീകപ്പെടുത്തുന്നുവെന്ന് ചിലർ വിശ്വസിക്കുന്നു. കൂടാതെ, കൊമ്പ് പോലെയുള്ളവ കൊറിയൻ ഷാമനിസവുമായോ റെയിൻഡിയറിന്റെ പ്രാധാന്യത്തിലേക്കോ ശക്തമായ ബന്ധത്തെ സൂചിപ്പിക്കുന്നു.
അഫ്ഗാനിസ്ഥാനിലെ ഒരു കിരീടം (ചിത്രം കാണുക) മറ്റ് കൊറിയൻ കിരീടങ്ങളുമായി ശക്തമായ സാമ്യം പുലർത്തുന്നു. ഇത് സിത്തോ-ഇറാൻ ബന്ധത്തിന്റെ തെളിവാണ്. കൂടാതെ, സില്ലയുടെ കിരീടങ്ങളുടെ അത്യാധുനിക ലോഹപ്പണികൾ കാണിക്കുന്നത് സില്ല ഗോൾഡ് സ്മിത്ത്മാർക്ക് സ്വർണ്ണവുമായി പ്രവർത്തിക്കുന്നതിൽ വിപുലമായ അറിവുണ്ടായിരുന്നു എന്നാണ്. ഗ്രാനുലേഷൻ, ഫിലിഗ്രി തുടങ്ങിയ നൂതനമായ സ്വർണ്ണപ്പണി വിദ്യകൾ ഗ്രീക്കിൽ നിന്നോ എട്രൂസ്കൻ ജനതയിൽ നിന്നോ വന്നതാണെന്ന് ചിലർ സിദ്ധാന്തിച്ചു. പ്രത്യേകിച്ചും മെഡിറ്ററേനിയൻ കടലിൽ നിന്ന് വന്ന മുത്തുകളും ഗ്ലാസ് പാത്രങ്ങളും സില്ല ടുമുലിയിൽ അടങ്ങിയിട്ടുണ്ട്. എന്നാൽ ഗവേഷണങ്ങളും ചരിത്ര രേഖകളും ഒരു പേർഷ്യൻ ബന്ധമോ ഉത്ഭവമോ പോലും നിർദ്ദേശിക്കുന്നു.
പുറംകണ്ണികൾ
വർഗ്ഗം:കൊറിയൻ ആർട്ട് വർഗ്ഗം:ദക്ഷിണ കൊറിയയുടെ ദേശീയ നിധികൾ
ശുജാഈ മൊയ്തു മുസ്ലിയാർ
കേരളത്തിൽ ജീവിച്ചിരുന്ന പ്രശസ്ത മുസ്ലീം കവിയും വാഗ്മിയും ഗ്രന്ഥരചയിതാവുമാണ് ശുജാഈ മൊയ്തു  മുസ്ലിയാർ (1861-1919).ചാവക്കാടിനടുത്തുള്ള അണ്ടത്തോട് കുളങ്ങരവീട്ടിൽ ജനിച്ചു. പിതാവ്, കുളങ്ങരവീട്ടിൽ അബ്ദുൽ ഖാദിർ. ജന്മനാടായ അണ്ടത്തോടിൽ പ്രാഥമിക വിദ്യാഭ്യാസം. ഉപരിപഠനം എരമംഗലം, വെളിയങ്കോട്, പൊന്നാനി ദർസുകളിൽ. പ്രധാന അധ്യാപകർ: തുന്നൻവീട്ടിൽ മുഹമ്മദ് മുസ്‌ലിയാർ (മ.1343/1924), സിയാമു മുസ്‌ലിയാർ, ചെറിയ കുഞ്ഞൻബാവ മുസ്‌ലിയാർ (മ.1341/1922). ഇസ്‌ലാമിക വിജ്ഞാനങ്ങൾക്കു പുറമെ അറബി, ഉർദു, തമിഴ് ഭാഷകളിലും ശുജായി വ്യൂൽപത്തി നേടി. ചരിത്രവും ആധ്യാത്മികശാസ്ത്രവുമായിരുന്നുവത്രെ ചരിത്രപുരുഷന്റെ ഇഷ്ട വിഷയങ്ങൾ.
ഫത് ഹുൽ ഫത്താഹ്, ഫൈളുൽ ഫയ്യാൾ, സഫലമാല, അനന്തരാവകാശ തർജ്ജമ മുതലായ ധാരാളം അറബി മലയാള രചനകൾ അദ്ദേഹത്തിന്റെതായി അറിയപ്പെടുന്നു. അറബി, തമിഴ്,ഹിന്ദുസ്ഥാനി, പേർഷ്യൻ എന്നീ ഭാഷകളിൽ അവഗാഹം നേടിയിരുന്നു ശുജാഈ.ശുജാഇ മൊയ്തു മുസ്ലിയാരുടെ "ഗുരുസ്ഥാനി" അദ്ദേഹത്തിന്റെ ഭാഷാ നൈപുണ്യതക്ക് ഉത്തമ ഉദാഹരണമാണ്. അറുപത് പേജുകളുള്ള ഗുരുസ്ഥാന നാൽപത് അധ്യായങ്ങളിലാണ് ക്രോഡീകരിക്കപ്പെട്ടിട്ടുള്ളത്. 1890 ൽ പൊന്നാനിയിൽ നിന്നാണ് ഇതിൻറെ പ്രസിദ്ധീകരണം നടക്കുന്നത്. അക്കാലത്തെ മിക്ക പള്ളി ദർസുകളിലെയും പാഠപുസ്തകങ്ങളിലൊന്നായി ഈ കൃതി ഗണിക്കപ്പെട്ടിരുന്നുവെന്ന് കെ കെ കരീമും സി എൻ അഹ്മദ് മൗലവിയും ചേർന്നെ ഴുതിയ മഹത്തായ മാപ്പിള സാഹിത്യ പാരന്പര്യത്തിൽ പരാമർശിക്കുന്നുണ്ട്.ശുജാഈ 1919-ൽ ഹജ്ജ് പോകുകയും മക്കയിൽ വെച്ച് മരണപ്പെടുകയും ചെയ്തു.
വർഗ്ഗം:ഇസ്ലാമികപണ്ഡിതർ വർഗ്ഗം:സൂഫികൾ വർഗ്ഗം:കേരളത്തിലെ ഇസ്ലാമിക പണ്ഡിതർ
റുസ്‌ലാനും ലുഡ്‌മിലയും
അലക്‌സാണ്ടർ പ്തുഷ്‌കോ സംവിധാനം ചെയ്ത് 1972-ൽ പുറത്തിറങ്ങിയ ചിത്രമാണ് റുസ്‌ലാനും ലുഡ്‌മിലയും (റഷ്യൻ: «Руслан и Людмила»). 1820 ൽ അലക്സാണ്ടർ പുഷ്കിൻ എഴുതിയ അതേ പേരിലുള്ള കവിതയെ അടിസ്ഥാനമാക്കിയുള്ളതാണ് ഈ ചിത്രം.
പ്തുഷ്കോ സംവിധാനം ചെയ്ത നിരവധി യക്ഷിക്കഥകളിൽ അവസാനത്തേതാണ് ഇത്. കൂടാതെ ചലച്ചിത്ര നിരൂപകരുടെ അഭിപ്രായത്തിൽ ഏറ്റവും വിജയകരവും. ഈ ചിത്രം പുറത്തിറങ്ങി ഒരു വർഷത്തിന് ശേഷം പ്തുഷ്കോ മരിച്ചു.
പ്ലോട്ട്
തട്ടിക്കൊണ്ടുപോയ വധു ലുഡ്‌മിലയെ തേടി പുറപ്പെടുന്ന ബൊഗാറ്റിയർ റസ്‌ലാനാണ് ചിത്രത്തിലെ നായകൻ. തന്റെ പ്രിയപ്പെട്ടവളെ രക്ഷിക്കാൻ, അയാൾക്ക് നിരവധി പ്രതിബന്ധങ്ങൾ തരണം ചെയ്യേണ്ടിവരുന്നു. കൂടാതെ മന്ത്രവാദികളായ ചെർണോമോറിനോടും നൈനയോടും യുദ്ധം ചെയ്യേണ്ടിവരുന്നു.
എന്റെ സ്റ്റാമ്പ് പദ്ധതി
സ്റ്റാമ്പിനൊപ്പം ഫോട്ടോയും ഒട്ടിച്ചയക്കാവുന്ന ഇന്ത്യൻ തപാൽ വകുപ്പ് ആവിഷ്‌കരിച്ചിട്ടുള്ള പദ്ധതിയാണ് എന്റെ സ്റ്റാമ്പ് പദ്ധതി. 2011ൽ ഡൽഹിയിൽ തപാൽമുദ്രകളുടെ ലോക പ്രദർശനത്തോടനുബന്ധിച്ചാണ് ഇന്ത്യയിൽ "എന്റെ സ്റ്റാമ്പ്" വരുന്നത്. ഇന്ത്യയിൽ ഗുജറാത്ത്, ബിഹാർ, ഉത്തർപ്രദേശ്, മഹാരാഷ്ട്ര, ചെന്നൈ എന്നിവിടങ്ങളിൽ ഈ സംവിധാനമുണ്ട്. അഞ്ചു രൂപ വിലയുള്ള 12 സ്റ്റാമ്പുകൾക്ക് 300 രൂപയാണ് ഇതിനായി കൊടുക്കേണ്ടിവരിക. അവശ്യമെങ്കിൽ പോസ്റ്റോഫീസിൽ ഫോട്ടോയെടുക്കുന്നതിനുള്ള സൗകര്യവുമുണ്ടാവും. സ്റ്റാമ്പ് വില്പന മെച്ചപ്പെടുത്തുന്നതിന് ഇന്ത്യൻ പോസ്റ്റൽ വകുപ്പ് ആവിഷ്‌കരിച്ചിട്ടുള്ള പദ്ധതിയുടെ ഭാഗമാണിത്. 2011-ൽ ഡൽഹിയിലാണ് 'എന്റെ സ്റ്റാമ്പ്' എന്നു പേരിട്ടിട്ടുള്ള ഈ പദ്ധതി ആദ്യമായി നടപ്പാക്കിയത്.
ഘടന
ഒരു രൂപമുതൽ അഞ്ചുരൂപവരെയുള്ള സ്റ്റാമ്പുകളാണ് അനുവദിക്കുക. സ്റ്റാമ്പിന് പ്രധാനമായും രണ്ട് ഭാഗമുണ്ടാകും. രണ്ടാമത്തെ ഭാഗത്തായിരിക്കും സ്വന്തം ചിത്രം. ആദ്യഭാഗത്ത് സാധാരണ സ്റ്റാമ്പുകളിലെ ചിത്രമുണ്ടാകും ഫലത്തിൽ ഒന്നിനു പകരം രണ്ട് സ്റ്റാമ്പാണുണ്ടാകുക. ഇഷ്ടപ്പെട്ട പശ്ചാത്തലം തെരഞ്ഞെടുക്കാം. താജ്മഹൽ, പൂവുകൾ, പഞ്ചതന്ത്രകഥകൾ, പരിസ്ഥിതി തുടങ്ങിയവയുടെ പശ്ചാത്തലത്തിലായിരിക്കും ഫോട്ടോയുള്ള സ്റ്റാമ്പുകൾ. വിദേശ രാജ്യങ്ങളിൽ നേരത്തെതന്നെയുള്ള ഈ സംവിധാനമുണ്ട്.
പുറം കണ്ണികൾ
വർഗ്ഗം:ഭാരതീയ തപാൽ വകുപ്പിന്റെ പദ്ധതികൾ
ആർനോ നാഡൽ
ആദ്യ ജീവിതം
ലണ്ടനിൽ വിൽനിയസിലെ ലിത്യാനിയയിൽ (അദ്ദേഹത്തിന്റെ ജനനസമയത്ത് റഷ്യയുടെ ഭാഗം) നാഡൽ ഒരു ഓർത്തഡോക്സ് ജൂത കുടുംബത്തിൽ ജനിച്ചു.
കരിയർ
1890- ൽ നാഡൽ ലിത്വാനിയയിൽ നിന്ന് ജർമ്മനിയിലേക്ക് മാറി. പന്ത്രണ്ടാം വയസ്സിൽ നാഡൽ ജർമ്മനിയിൽ കോന്നിസ്ബെർഗിൽ കാന്റർ എഡ്വാർഡ് ബിർബാമിന്റെ കീഴിൽ പഠിച്ചു. കണ്ടക്ടറും സംഗീത രചയിതാവുമായ റോബർട്ട് ഷ്വാമലിനോടൊപ്പം പഠിച്ചിരുന്നു.
ബാഹ്യ ലിങ്കുകൾ
വർഗ്ഗം:1943-ൽ മരിച്ചവർ വർഗ്ഗം:1878-ൽ ജനിച്ചവർ വർഗ്ഗം:ജൂത സംവിധായകർ വർഗ്ഗം:ജൂത ചിത്രകാരന്മാർ വർഗ്ഗം:ജൂത കവികൾ
സുനിത പുരി
ഇന്ത്യൻ അത്‌ലറ്റും ഹോക്കി, ബാസ്കറ്റ് ബോൾ കളിക്കാരിയുമാണ് ൽരാജസ്ഥാൻ കാരിയായ സുനിത പുരി. ഇംഗ്ലീഷ്: Sunita Puri. 1966 ൽ അർജ്ജുന അവാർഡ് ൻൽകി രാജ്യം ആദരിച്ചു.
ജീവിതരേഖ
രാജസ്ഥാനിലാണ് സുനിത് ജനിച്ചത്. ക്ഷത്രിയ വംശജരായ പുരി കുടുംബത്തിലാണ് സുനിത ജനിച്ച്കത് വടക്കൻ റയിൽവേയിൽ ജോലി ചെയ്തിരുന്നു.
റഫറൻസുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഹോക്കി കളിക്കാർ വർഗ്ഗം:രാജസ്ഥാനിൽ നിന്നുള്ളവർ വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:സ്ത്രീകൾ തൊഴിൽ തിരിച്ച് വർഗ്ഗം:ഇന്ത്യക്കാർ വർഗ്ഗം:രാജസ്ഥാനിൽ നിന്നുള്ള ഹോക്കി താരങ്ങൾ
ബിഗോണിയേസീ
സപുഷ്പികളിലെ ഒരു സസ്യകുടുംബം ആണ് ബിഗോണിയേസീ (Begoniaceae). 2000 -ത്തോളം സ്പീഷിസ് ഉള്ള ഈ കുടുംബത്തിലെ ഒരെണ്ണമൊഴികെയുള്ള സ്പീഷിസുകൾ എല്ലാം ബിഗോണിയ ജനുസ്സിലാണ് ഉള്ളത്. മറ്റെ ജനുസായ ഹില്ലെബ്രാൻഡിയയിൽ ഉള്ള ഒരേ ഒരു സ്പീഷിസായ ഹില്ലെബ്രാൻഡിയ സാന്റ്‌വിച്ചെൻസിസ് ഹവായിയിലെ തദ്ദേശസസ്യമാണ്. ബിഗോണിയയിലെ അംഗങ്ങൾ മിക്കവയും അലങ്കാരസസ്യമായി ഉപയോഗിക്കുന്നവയാണ്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:ബിഗോണിയേസീ
ഡി. ശ്രീമാൻ നമ്പൂതിരി
മലയാള കവിയും ആയുർവേദ പണ്ഡിതനുമായിരുന്നു '''ഡി. ശ്രീമാൻ നമ്പൂതിരി''' (ജനനം : 29 നവംബർ 1921, മരണം: 21 ജനുവരി 2016). ബാലസാഹിത്യം, നോവൽ, കവിത, നാട്ടറിവുകൾ, ആയുർവേദ പഠനങ്ങൾ, ജ്യോതിഷ പഠനം തുടങ്ങിയ മേഖലകളിൽ 60 ലേറെ ഗ്രന്ഥങ്ങൾ പ്രസിദ്ധീകരിച്ചു.
ജീവിതരേഖ
1921 നവംബർ 29-ന് മൂവാറ്റുപുഴയിൽ പെരിങ്ങഴ ഗ്രാമത്തിലെ കൊട്ടുക്കൽ മനയിൽ ജനിച്ചു. കൊട്ടുക്കൽ മനയിൽ ദാമോദരൻ നമ്പൂതിരിയുടെയും വൈക്കത്ത്‌ മുട്ടസ്സുമനയിൽ പാർവതി അന്തർജനത്തിന്റെയും മകനായിരുന്നു. ജീവിതസാഹചര്യം അനുകൂലമല്ലാത്തതുകൊണ്ട്‌ ഹൈസ്കൂൾ പഠനത്തോടെ ഔപചാരിക വിദ്യാഭ്യാസം അവസാനിപ്പിച്ചു. ഹിന്ദി വിദ്വാൻ പരീക്ഷ ജയിച്ചു. ദീനബന്ധു, മലയാള ഹരിജൻ, ദേശബന്ധു എന്നീ പത്രങ്ങളിൽ ഇദ്ദേഹം സേവനമനുഷ്ഠിച്ചു. പിതാവിന്റെ മരണശേഷം പത്രപ്രവർത്തനം ഉപേക്ഷിച്ച്‌ നാട്ടിലേക്ക്‌ മടങ്ങുകയും കൃഷിയിൽ വ്യാപൃതനാകുകയും ചെയ്തു. അദ്ധ്യാപകനും പത്ര പ്രവർത്തകനുമായിരുന്നു.ഒല്ലൂർ വലിയ മൂസിന്റെ പക്കൽ നിന്ന് വൈദ്യം പഠിച്ച ഇദ്ദേഹം അവിടെ സംസ്‌കൃത ഗുരുവുമായിരുന്നു.'ചികിത്സാ മഞ്ജരി' വ്യാഖ്യാനമെഴുതി. അലക്സാണ്ടർ പുഷ്കിന്റെ ‘ദ ബ്രോവ്സ്കി, ക്യാപ്റ്റന്റെ പുത്രി, ടോൾ സ്റ്റോയിയുടെ അന്നാകരേനിന, ഉപേന്ദ്രനാഥ്‌ ആഗ്കയുടെ വലിപ്പമേറിയ കണ്ണുകൾ, കെ.എം.മുൻഷിയുടെ ജയസോമനാഥ്‌, ചെക്കോവിന്റെ ഒരുകൂട്ടം കഥകൾ, ടോൾസ്റ്റോയിയുടെ കഥകൾ, ദസ്തയേവ്‌സ്കിയുടെ ഭൂമിപുത്രി തുടങ്ങി നിരവധി കൃതികഉടെ വിവർത്തനം നിർവഹിച്ചു. നിരവധി സംസ്കൃത കൃതികൾ മലയാളത്തിലേക്ക്‌ വിവർത്തനം ചെയ്യാനും ആയിരത്തിലേറെ സുഭാഷിതങ്ങൾക്ക്‌ വ്യാഖ്യാനം നൽകാനും അദ്ദേഹത്തിന്‌ കഴിഞ്ഞു. 1988 ൽ പുറത്തുവന്ന 600 സുഭാഷിതങ്ങളുടെ വിവർത്തനവ്യാഖ്യാനവും കേരള സാഹിത്യ അക്കാദമി പ്രസിദ്ധീകരിച്ച സുഭാഷിത സഹസൃയും പ്രധാന കൃതികളാണ്. കബീറിന്റെ സത്യവിശിഷ്ടങ്ങളായ 800 സൂക്തങ്ങളുടെ പദ്യവിവർത്തനം, ഹിന്ദി സാഹിത്യത്തിലെ സർവോത്തമ ശൃംഗാര കാവ്യമായ ബിഹാരരീസതിയുടെ സ്വതന്ത്രപരിഭാഷ ഹിന്ദി സാഹിത്യകാരനായ ഉപേന്ദ്രനാഥ ആശതിയുടെ “ഗിർത്തി ദിവാരോം” എന്ന നോവലിന്റെ പരിഭാഷ, മുതലായ വിവർത്തന കൃതികൾ ശ്രദ്ധേയമാണ്‌. ഹിന്ദുമത വിജ്ഞാനകോശം, ചികിത്സാ മഞ്ജരി എന്നിവയും ബ്രഹത്തായ രചനകളാണ്‌.
അവലംബം
വർഗ്ഗം:മലയാളകവികൾ വർഗ്ഗം:1921-ൽ ജനിച്ചവർ വർഗ്ഗം:നവംബർ 29-ന് ജനിച്ചവർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:2016-ൽ മരിച്ചവർ വർഗ്ഗം:ജനുവരി 21-ന് മരിച്ചവർ
ഡെസ്പിക്കബിൾ മി
2010 ലെ ഒരു അമേരിക്കൻ ആനിമേഷൻ കോമഡി ചിത്രമാണ് ഡെസ്പിക്കബിൾ മി. യൂണിവേഴ്സൽ പിക്ചേഴ്സും ഇല്യൂമിനേഷൻ എന്റർടെയ്ൻമെൻറും ചേർന്ന് നിർമിച്ച ഈ ചിത്രം 2010 ജൂലൈ 9 ന് അമേരിക്കയിൽ പുറത്തിറങ്ങി. ഇല്യൂമിനേഷൻ എന്റർടെയ്ൻമെൻറിന്റെ ആദ്യ ചലച്ചിത്രമാണ് ഇത്. ഫ്രഞ്ച് ആനിമേഷൻ സ്റ്റുഡിയോ മാക് ഗഫ് ആണ് ഈ ചിത്രത്തിന്റെ ആനിമേഷൻ നിർവഹിച്ചത്, പിന്നീട് ഇല്യൂമിനേഷൻ എന്റർടൈൻമെന്റ് അവരെ ഏറ്റെടുത്തു. പിയറി കോഫിൻ, ക്രിസ് റെനൗഡ് എന്നിവർ ചേർന്ന സംവിധാനം നിർവഹിച്ച ചിത്രത്തിന്റെ കഥ സെർജിയോ പാബ്ലോസിന്റെ ആണ്. ചിത്രത്തിലെ മുഖ്യ കഥാപാത്രം തന്നെ സ്വയം വിശേഷിപ്പിക്കുന്ന വാക്കാണ്‌ ചിത്രത്തിൻറെ തലക്കെട്ട് സൂചിപ്പിക്കുന്നത്.
സൂപ്പർവില്ലൻ ഗ്രൂവിന്റെ ശബ്ദത്തിൽ സ്റ്റീവ് കരെൽ, എതിരാളിയായ വെക്ടറിന്റെ ശബ്ദത്തിൽ ജേസൺ സെഗൽ, ഗ്രൂ ഒരു അനാഥാലയത്തിൽ നിന്ന് ദത്തെടുക്കുന്ന മൂന്നു പെൺകുട്ടികൾക്ക് മിറാൻഡ കോസ്ഗ്രോവ്, ഡാന ഗയർ, എൽസി ഫിഷർ എന്നിവരും ശബ്ദം നൽകുന്നു. ഗിസയിലെ പിരമിഡ് എതിരാളിയായ വെക്ടർ മോഷ്ടിച്ചു എന്ന് മനസ്സിലാക്കിയ ഗ്രൂ, ചന്ദ്രനെ തന്നെ മോഷ്ടിക്കുക എന്ന കുറച്ചുകൂടി വലിയ ഒരു പദ്ധതി തയ്യാറാക്കുന്നു.
69 ദശലക്ഷം ഡോളർ ബഡ്ജറ്റുമായി നിർമിച്ച ഈ ചിതം ലോകമെമ്പാടുമായി 546 ദശലക്ഷം ഡോളർ വരുമാനം നേടി. ഡെസ്പിക്കബിൾ മി ചലച്ചിത്രപരമ്പരക്ക് തുടക്കം കുറിച്ച ഈ ചിത്രത്തിന് ശേഷം 2013 ൽ ഡെസ്പിക്കബിൾ മി 2, 2017 ൽ ഡെസ്പിക്കബിൾ മി 3, കൂടാതെ 2015-ൽ പുറത്തിറങ്ങിയ മിനിയൻസ് എന്ന പ്രീക്വൽ ചിത്രവും ഇറങ്ങി.
ബാഹ്യ കണ്ണികൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ
ഹിസ്പാനിയോള
വലിപ്പത്തിൽ 22 ആം സ്ഥാനത്തുള്ള ഒരു ദ്വീപാണ് ഹിസ്പനിയോള. ഇത് കരീബിയൻ ദ്വീപ്സമൂഹത്തിലാണ് സ്ഥിതിചെയ്യുന്നത്. ലോകത്തിൽ ഏറ്റവും കൂടുതൽ ജനസംഖ്യയുള്ള പത്താമത്തെ ദ്വീപാണിത്. ഈ ദ്വീപിൽ ഡൊമനിക്കൻ റിപ്പബ്ലിക്, ഹൈതി എന്നീ രാജ്യങ്ങൾ സ്ഥിതി ചെയ്യുന്നു.ക്രിസ്റ്റഫർ കൊളംബസ് 1492-1493 കാലഘട്ടത്തിൽ സ്ഥാപിച്ച ആദ്യ യൂറോപ്യൻ കോളനിയാണ് ഇത്.
സെബാസ്റ്റ്യൻ വെറ്റൽ
ഫോർമുല വൺ കാറോട്ടത്തിൽ തുടരെ നാലു ലോകകിരീടങ്ങൾ നേടിയ കായിക താരമാണ്  സെബാസ്റ്റ്യൻ വെറ്റൽ (03 ജൂലൈ 1987). 2006ൽ 19 വയസ്സും 53 ദിവസവും പ്രായമുള്ളപ്പോൾ ടർക്കിഷ് ഗ്രാൻപ്രീയിൽ ഏറ്റവും വേഗമുള്ള ലാപ്ടൈമിന് ഉടമയായി പ്രായംകുറഞ്ഞ ഡ്രൈവറായി റെക്കോഡ് ബുക്കിൽ സ്ഥാനംപിടിച്ച
ജീവിതരേഖ
ജർമനിയിലെ ഹെപ്പർഹൈമിൽ മരപ്പണിക്കാരനായ റോബർട്ടിന്റെ മകനായി ജനിച്ച സെബാസ്റ്റ്യൻ വെറ്റൽ ഏഴാം വയസ്സിൽ കാർട്ട് റെയ്സിങ്ങിലെ വിജയിയായി ഷൂമാക്കറുടെ കൈയിൽനിന്ന് സമ്മാനം വാങ്ങി. ബിഎംഡബ്ല്യു സോബറിനു വേണ്ടി ഒരു ടെസ്റ്റ് ഡ്രൈവർ എന്ന നിലയിൽ ഫോർമുല വൺ തന്റെ ഔദ്യോഗിക ജീവിതം ആരംഭിച്ചു. പരിക്കേറ്റ റോബർട്ട് ക്യൂബികയ്ക്ക് പകരമായി 2007 യുഎസ് ഗ്രാൻഡ് പ്രിക്സിലെ ടീമിനൊപ്പം അരങ്ങേറ്റം നടത്തി. സീസണിൽ ടോർറോ റോസൊയുമായി കരാറിൽ ഒപ്പുവെച്ചു. 2008 ൽ ടീമിനൊപ്പമായിരുന്നു അദ്ദേഹം. 2008 ഇറ്റാലിയൻ ഗ്രാൻഡ് പ്രിക്സിൽ അദ്ദേഹം ഏറ്റവും പ്രായം കുറഞ്ഞ കളിക്കാരൻ, റേസ് ജേതാവ് ആയി. സീസണിലെ ഏറ്റവും പ്രായം കുറഞ്ഞ ലോക ഡ്രൈവേഴ്സ് ചാമ്പ്യൻഷിപ്പ് റണ്ണറപ്പ് ആയി. അതേ വർഷം തന്നെ, 23 വയസുള്ള വേൾഡ് ഡ്രൈവേഴ്സ് ചാമ്പ്യൻഷിപ്പ് സ്വന്തമാക്കാനുള്ള ഏറ്റവും പ്രായം കുറഞ്ഞ ഡ്രൈവറായി അദ്ദേഹം മാറി. അതേ വർഷം തന്നെ റെഡ് ബുൾ ടീമിന്റെ ആദ്യത്തെ ലോകോത്തര ചാമ്പ്യൻഷിപ്പ് കിരീടം നേടി. തുടർച്ചയായി മൂന്ന് മത്സരങ്ങളിൽ തന്റെ ആദ്യ ചാമ്പ്യൻഷിപ്പ് അദ്ദേഹം പിന്തുടർന്നു. ഫോർമുല വൺ എന്ന ലോകത്തിലെ ഏറ്റവും പ്രായംകുറഞ്ഞ ഇരട്ട, ത്രിമൂർത്തി, ലോക ചാമ്പ്യൻ. 2010, 2012 ടൂർണമെൻറുകൾ ഫൈനൽ റൗണ്ടിലാണ് തീരുമാനിച്ചിരുന്നത്. 2010 ൽ അബുദാബിയിൽ ഫെരാരിയുടെ ഫെർണാണ്ടോ അലോൻസോയെ ഫൗളാൻഡാ അലോൺസോയെ തോൽപ്പിച്ചു. അതേ സമയം 2012-ൽ ഇതേ ഡ്രൈവർ വീണ്ടും മൂന്നു പോയിന്റുകൾ നേടി. 2011, 2013 ലെ ടൈറ്റിലുകൾ സീസണിലെ ആദ്യ സീസണുകൾ നിലനിർത്തി.
ടീമിലെ ദീർഘകാല ബന്ധം അവസാനിപ്പിച്ച്, വെറ്റൽ 2014 സീസണിനു ശേഷം റെഡ് ബുലുമായി കരാർ അവസാനിപ്പിക്കാൻ ഒരു ക്ലോസ് നിർബന്ധിച്ചു. 2015 സീസണിൽ ഫെറ്റാറിനൊപ്പം വെറ്റൽ മൂന്നു വർഷത്തെ കരാറിൽ ഒപ്പിട്ടതായി പ്രഖ്യാപിച്ചു. 2014 സീസണിൽ വിജയിച്ചതിനു ശേഷം അദ്ദേഹം തന്റെ ആദ്യ ഫെറാറി സീസണിൽ വഴക്കുണ്ടായി. മെഴ്സിഡസ് മെഴ്സിഡസ് കാറുകളുടെ ഏറ്റവും അടുത്ത സ്ഥാനമായിരുന്നു അത്. 2016 ലെ ചാമ്പ്യൻഷിപ്പിൽ വിജയിക്കാത്ത സീസണും മാറി. വെറ്റൽ, ഫെരാരി തുടങ്ങിയവർ 2017 ൽ പുനർജന്മം ആസ്വദിച്ചു. രണ്ടാം സ്ഥാനത്തെത്തിയതിനുശേഷം, മോശമായ വിശ്വാസ്യതയും, പ്രചാരണത്തിന്റെ രണ്ടാം പകുതിയിൽ, ലൂയിസ് ഹാമിൽട്ടണും ഗോൾഡൻ ഗോളടിച്ചതോടെ, വെറ്റൽ മെക്സിക്കോയിൽ അവസാനിച്ചു. ലോകത്തിലെ ഏറ്റവും പ്രായം കുറഞ്ഞ റെക്കോഡിനൊപ്പമെത്തിയ വെറ്റൽ, എക്കാലത്തെയും റേസ് വിജയികൾ (47), പോളീറ്ററുകൾ (50), പോഡിയം ഫിനിഷുകൾ (99) എന്നിവയിൽ നാലാം സ്ഥാനത്താണ്.
പുറം കണ്ണികൾ
വർഗ്ഗം:ജർമ്മൻ കാറോട്ടമത്സരക്കാർ വർഗ്ഗം:ഫോർമുല വൺ ഡ്രൈവർ
ദേർവേസ്
1991 വരെ സോവിയറ്റ് റഷ്യയുടെ ഭാഗമായിരുന്ന ഇന്നത്തെ തുർക്ക്മെനിസ്ഥാനിലെ കാരാ-കും മരുഭൂമിയിലുള്ള ഒരു ഗ്രാമമാണ് ദേർവേസ് (തുർക്‌മെൻ ഭാഷയിൽ: പടിവാതിൽ. ദർവാസ എന്ന പേരിലും അറിയപ്പെടുന്നു.). തുർക്ക്മെനിസ്ഥാന്റെ തലസ്ഥാനമായ അഷ്ഖാബാദിൽ നിന്നും 260 കിലോ മീറ്റർ വടക്കായാണ്, ഏകദേശം 350 ളം പേർ താമസിക്കുന്ന ദേർവാസാ ഗ്രാമം സ്ഥിതി ചെയ്യുന്നത്. കഴിഞ്ഞ നാല്പത്തിരണ്ടു വർഷമായി കത്തിക്കൊണ്ടിരിക്കുന്ന നരകത്തിലേക്കുള്ള വാതിൽ എന്ന് പേരുള്ള ദേർവേസ് ഗർത്തം ഈ ഗ്രാമത്തിലാണ്.
നരകത്തിന്റെ കവാടം
പ്രകൃതി വിഭവങ്ങളാൽ സമ്പന്നമാണ് ദേർവേസ് ഗ്രാമം. 1971-ൽ ഭൂഗർഭശാസ്ത്രജ്ഞന്മാരുടെ ഒരു സംഘം ഇവിടെ ഖനനം നടത്തിക്കൊണ്ടിരിക്കെ പ്രകൃതി വാതകം നിറഞ്ഞ വലിയൊരു ഭൂഗർഭ അറ കണ്ടെത്തി. ഡ്രില്ലിംഗിനിടയിൽ റിഗിനു താഴെയുള്ള പ്രതലം പിളരുകയും റിഗ് ഇടിഞ്ഞ് ഏകദേശം 70 മീറ്റർ വ്യാസമുള്ള വലിയൊരു ഗർത്തം രൂപപ്പെടുകയും ചെയ്തു. തുടർന്ന് അറയിൽ നിന്നും നിർഗമിച്ച ഗ്യാസ് ഗർത്തത്തിൽ നിറഞ്ഞ് ഖനനം അസാധ്യമായി തീർന്നു. മാത്രമല്ല വിഷലിപ്തമായ വാതകം അപകടകരമായി പുറത്തേക്ക് വ്യാപിക്കും എന്നവർ ഭയപ്പെടുകയും ചെയ്തു. അങ്ങനെയാണ് ഗ്യാസ് കത്തിച്ചു കളയാം എന്ന തീരുമാനത്തിൽ ഖനനസംഘം എത്തിയത്. നാലോ അഞ്ചോ ദിവസങ്ങൾക്കുള്ളിൽ കത്തി തീരാവുന്ന ഗ്യാസ് മാത്രമേ അറയിലുണ്ടാവൂ എന്നായിരുന്നു അവരുടെ കണക്കു കൂട്ടൽ. പക്ഷെ ആ കണക്കു കൂട്ടൽ തെറ്റിച്ചു കൊണ്ട് ദിവസങ്ങളും ആഴ്ചകളും മാസങ്ങളും കടന്നു പോയി. തീ അണഞ്ഞതേയില്ല. ഇപ്പോഴും അണയാത്ത വലിയൊരു അഗ്നിഗർത്തമായി നിലവിൽ ദേർവേസ് 42-ആം വർഷത്തിലൂടെ കടന്നു പൊയ്കൊണ്ടിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:തുർക്ക്മെനിസ്ഥാനിലെ പ്രദേശങ്ങൾ
Derweze
സെഡ്
ഒരു യുനിക്സ് സോഫ്റ്റ്‌വേർ ആണ് സ്ട്രീം എഡിറ്റർ എന്ന് അറിയപ്പെടുന്ന Sed. ഇത് ടെക്സ്റ്റ് ഫയലുകളെ വിശകലനം ചെയ്യുന്നതിനും (Parsing) എളുപ്പത്തിൽ മാറ്റങ്ങൾ വരുത്തുന്നതിനും ഉപയോഗിക്കുന്നു. ഒരു ഒതുക്കമുള്ള സ്ക്രിപ്റ്റ് എന്ന നിലയിലും സെഡ് ഉപയോഗിക്കുന്നു. 1973-1974 കാലഘട്ടത്തിൽ ബെൽ ലാബിലെ ലീ.മക്മഹൻ ആണ് ഇത് നിർമ്മിച്ചത്. ഇന്ന് മിക്ക ഓപ്പറേറ്റിങ്‌ സിസ്റ്റങ്ങളിലും സെഡ് ലഭ്യമാണ്. .
ഉപയോഗിക്കുന്ന രീതി
ഒരു യുനിക്സ് കമാൻഡ് പോലെ തന്നെയാണ് സെഡ് ഉപയോഗിക്കപ്പെടുന്നത്. ഒരു ഫയലിലെ sasi എന്ന വാക്കിന് പകരം babu എന്ന വാക്ക് ആക്കണമെങ്കിൽ
എന്ന് ടൈപ് ചെയ്‌താൽ മതി.
-i എന്ന ഓപ്ഷൻ ഉപയോഗിച്ചാൽ file_name.txt എന്ന ഫയലിൽ തന്നെ മാറ്റങ്ങൾ സേവ് ചെയ്യപ്പെടും. 's/sasi/babu/g' എന്നതാണ് ഇവിടത്തെ ഓപ്പറേഷൻ. s നു ശേഷം ഉള്ള sasi എന്ന വാക്കിനെ babu എന്ന് മാറ്റുന്നു. ഇവിടെ g എന്ന ഗ്ലോബൽ ഓപ്ഷൻ ഉള്ളത് കൊണ്ട്, പ്രസ്തുത ഫയലിൽ ഉള്ള sasi എന്ന എല്ലാ വാക്കുകളെയും മാറ്റുന്നു. g എന്ന് പരാമർശിച്ചില്ല എങ്കിൽ ഫയലിൽ ആദ്യം ഉള്ള sasi എന്ന വാക്കിനെ മാത്രം ഇത് babu എന്നാക്കുന്നു.
ഒരു ഫയലിലെ എല്ലാ കാലിയായ വരികൾ നീക്കുക ചെറിയ അക്ഷരങ്ങളെ വലിയ അക്ഷരം ആക്കുക തുടങ്ങിയ കാര്യങ്ങൾ ഒറ്റ വരി കമാൻഡ് കൊണ്ട് ചെയ്യാൻ കഴിയും എന്നതാണ് ഇതിന്റെ സവിശേഷത.
മിക്ക ലിനക്സ് ഓപ്പറേറ്റിങ്‌ സിസ്റ്റങ്ങളിലും ആദ്യമേ തന്നെ ഇത് ഇൻസ്റ്റാൾ ചെയ്തിരിയ്ക്കും.
തഹ്മീമ അനം
ലോകപ്രശസ്തയായ ഒരു ബംഗ്ലാദേശി നോവലിസ്റ്റ് ആണ് തഹ്മീമ അനം(তাহমিমা আনাম; ജനനം: 1975 ഒക്ടോബർ 8). വെറും രണ്ട് പുസ്തകങ്ങൾ കൊണ്ട് പ്രശസ്തയായ തഹ്മീമയുടെ പ്രസ്തുത കൃതികൾ "ഒരു സുവർണ്ണകാലം", "നല്ല മുസ്ലിം" എന്നിവയാണ്.
ജീവിതരേഖ
ഇപ്പോൾ ലണ്ടനിൽ താമസിക്കുന്നു. 2013ൽ ഗ്രന്ഥ മാഗസിൻ തെരഞ്ഞെടുത്ത 20 മികച്ച യുവ ഇംഗ്ലീഷ് എഴുത്തുകാരുടെ പട്ടികയിൽ തഹ്മീമ ഇടം പിടിച്ചിരുന്നു.
കൃതികൾ
ആദ്യനോവൽ "ഒരു സുവർണ്ണകാലം" ആണു്.
പെൻഗ്വിൻ ബുക്സ് പ്രസിദ്ധീകരിച്ച "നല്ല മുസ്ലിം" ആണ് രണ്ടാമത്തെ കൃതി. ബംഗ്ലാദേശ് വിമോചനസമരത്തിനുശേഷം സമൂഹത്തിൽ ഉണ്ടായ മാറ്റങ്ങളെ നോക്കിക്കാണുകയയാണ് ഈ നോവൽ. നോവലിലെ നായികയായ മായ ഒരു ഡോക്ടറാണ്. വിമോചന യുദ്ധത്തിനു ശേഷം സമൂഹം എങ്ങനെ മാറിപ്പോകുന്നു, ഈ മാറ്റം അവരുടെ ജീവിതത്തെ എങ്ങനെ ബാധിക്കുന്നു എന്ന് ഹൃദയസ്പൃക്കായി തഹ്മീമ അനം വിവരിക്കുന്നു.
പുരസ്കാരങ്ങൾ
ഒരു സുവർണ്ണകാലത്തിന് 'ഏറ്റവും നല്ല ആദ്യപുസ്തക'ത്തിനുള്ള കോമൺവെൽത്ത് എഴുത്തുകാരുടെ പുരസ്കാരം ലഭിച്ചു. 'ദ ഗാർഡിയൻ ഫസ്റ്റ് ബുക് പുരസ്കാരം', 'കോസ്റ്റാ ഫസ്റ്റ് നോവൽ പുരസ്കാരം' എന്നിവയ്ക്കായി ഒരു സുവർണ്ണകാലം എന്ന കൃതി പരിഗണിക്കപ്പെട്ടിരുന്നു.
2011ലെ മാൻ ഏഷ്യൻ സാഹിത്യപുരസ്കാരത്തിനായി 'നല്ല മുസ്ലിം' എന്ന കൃതി പരിഗണിക്കപ്പെട്ടിരുന്നു.
അവലംബം
വർഗ്ഗം:1975-ൽ ജനിച്ചവർ വർഗ്ഗം:ഒക്ടോബർ 8-ന് ജനിച്ചവർ വർഗ്ഗം:ബംഗ്ലാദേശി എഴുത്തുകാർ വർഗ്ഗം:മുസ്ലീം എഴുത്തുകാർ വർഗ്ഗം:സ്ത്രീ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ
കോഴിക്കോടിന്റെ ചരിത്രം
തെക്കേ ഇന്ത്യൻ സംസ്ഥാനമായ കേരളത്തിലെ ഒരു നഗരമായ കോഴിക്കോടിന് വ്യാപാരബന്ധങ്ങളുടേയും അധിനിവേശങ്ങളുടേയും സ്വാതന്ത്ര്യസമരത്തിന്റെയും നീണ്ട ചരിത്രമുണ്ട്. കേരളത്തിലെ മൂന്നാമത്തെ വലിയ നഗരമായ ഈ നഗരം കോഴിക്കോട് ജില്ലയുടെ ആസ്ഥാനം കൂടിയാണ്. മധ്യകാലഘട്ടങ്ങളിൽ സുഗന്ധദ്രവ്യങ്ങളുടെ നഗരം എന്ന് അറിയപ്പെട്ടിരുന്ന കോഴിക്കോട് ഒരിക്കൽ ഇതേ പേരിലുള്ള സ്വതന്ത്ര രാജ്യത്തിന്റെ തലസ്ഥാനവും പിന്നീട് പഴയ മലബാർ ജില്ലയുടെ തലസ്ഥാനവും ആയിരുന്നു.
ആദ്യകാല ചരിത്രം
സംഘം കാലയളവിൽ (3-4 നൂറ്റാണ്ട് ബി.സി.) ഇപ്പോൾ നിലകൊള്ളുന്ന കോഴിക്കോട് ചേര സാമ്രാജ്യത്തിന്റെ ജനവാസമില്ലാത്ത മേഖലയിൽ ആയിരുന്നു. പുരാതനകാലത്ത് തമിഴകത്തിന്റെ ഭാഗമായിരുന്ന പൂഴിനാട്, കുടനാട് എന്നിവയിൽപ്പെട്ടതായിരുന്നു, ചേരസാമ്രാജ്യത്തിന്റെ അതിർത്തി ഇന്നത്തെ വടകര വരെ വ്യാപിച്ചിരുന്നത്തായി കരുതപ്പെടുന്നു, വടകരക്ക് വടക്ക് മൂഷികവംശത്തിന്റെ ഭരണമായിരുന്നു. ചേര സാമ്രാജ്യത്തിന്റെ തുറമുഖങ്ങൾ കേരളവും പുറംലോകവുമായി തമ്മിലുള്ള വ്യാപാരം ബന്ധം വളർത്തിയെടുക്കുന്നതിൽ ഒരു പ്രധാന പങ്കുവഹിച്ചു. പണ്ഡിതന്മാരുടെ അഭിപ്രായപ്രകാരം ഒൻപതാം നൂറ്റാണ്ടിൽ കോഴിക്കോട് തെക്ക് ടിണ്ടീസ്(Tyndis) അഥവാ ടൊണ്ടി Tondi (ഇന്നത്തെ കടലുണ്ടി ) ഒരു പ്രധാനതുറമുഖമായിരുന്നു. 9 നൂറ്റാണ്ടിൽ, ഈ പ്രദേശം രണ്ടാം ചേര സാമ്രാജ്യത്തിന്റെ ഭാഗമായി മാറി. പെരുമാൾ എന്നുമറിയപ്പെട്ടിരുന്ന അവർ 1102 എ.ഡി. വരെ ഈ പ്രദേശം ഭരിച്ചു.
ഒരു പ്രധാന കച്ചവട കേന്ദ്രവും തുറമുഖ നഗരവും എന്ന നിലയിലേക്കുള്ള കോഴിക്കോടിന്റെ ഉയർച്ച 13-ാം നൂറ്റാണ്ടിൽ മുമ്പ് സംഭവിച്ച കരുതപ്പെടുന്നില്ല. കോഴിക്കോട്, സാമൂതിരി രാജ്യവംശത്തെക്കുറിച്ച് ലഭ്യമായ ആദ്യപരാമർശങ്ങൾ ഇബ്ൻ ബത്തൂത്തയുടേതാണ് (1342-1347), അതേസമയം, 13-ആം നൂറ്റാണ്ടിന്റെ അവസാനത്തോടെ കേരളം സന്ദർശിക്കുന്ന മാർക്കോ പോളോ, വഴി കോഴിക്കോടിനെക്ക്ക്കുറിച്ച് പരാമർശിക്കുന്നുല്ലെങ്കിലും മൂഷികരാജ്യത്തെക്കുറിച്ച് പ്രതിപാദിക്കുന്നുണ്ട്. എന്നിരുന്നാലും പ്രൊഫസർ കൃഷ്ണയ്യർ ഈ നഗരം സ്ഥാപിക്കപ്പെട്ടത് 1034-ലാണെന്ന് പറയുന്നു.
പോർച്ചുഗീസുകാരുടെ വരവ്
നേരത്തേതന്നെ മദ്ധ്യപൗരസ്ത്യദേശക്കാരുമായും ചൈനക്കാരുമായും ആഫ്രിക്കൻ രാജ്യങ്ങളുമായും ഇന്ത്യയ്ക്ക് വ്യാപാരബന്ധങ്ങൾ ഉണ്ടായിരുന്നുവെങ്കിലും പോർച്ചുഗീസുകാരുടെ വരവ് കേരളത്തിന്റെയും ഇന്ത്യയുടെയും ചരിത്രത്തിൽ ചരിത്രത്തിലെ ഒരു സുപ്രധാന സംഭവമാവാൻ കാരണം അവർ പൗരസ്ത്യരാജ്യങ്ങളിൽ സാമ്രാജ്യത്വ മേധാവിത്വത്തിനുവേണ്ടി ശ്രമിച്ചതാണ്. പോർച്ചുഗൽ രാജാവ് ഡോം മാനുവൽ ഒന്നാമന്റെ നിർദ്ദേശപ്രകാരം പുറപ്പെട്ട വാസ്കോ ഡ ഗാമ 1498 മെയ് മാസത്തിൽ  കാപ്പാട് വന്നിറങ്ങി
വാസ്കോ ഡ ഗാമയെ ആതിഥ്യമര്യാദകളോടെ സ്വീകരിച്ചെങ്കിലും സാമൂതിരിയുമായുള്ള കൂടികാഴ്ച വലിയ പ്രയോജനമൊന്നും ചെയ്തില്ല. തനിക്ക് വിൽക്കാൻ കഴിയാതിരുന്ന വസ്തുക്കൾ കോഴിക്കോട് നിലനിർത്തുകയും അവ നോക്കിനടത്താൻ തന്റെ ആൾക്കാരെ അവിടെ താമസിക്കാൻ അനുവദിക്കണമെന്നുമുള്ള അഭ്യർഥന സാമൂതിരി ചെവികൊണ്ടില്ല, മറിച്ച് മറ്റേത് കച്ചവടക്കാരെപ്പോലെയും ചുങ്കമടക്കണമെന്നാണ് ഗാമയോട് സാമൂതിരി കൽപ്പിച്ചത്. ഇത് അവർ തമ്മിലുള്ള ബന്ധം വഷളാക്കി. 1500-ൽ പെഡ്രോ അൽവാരിസ് കബ്രാളിന്റെ നേതൃത്വത്തിലുള്ള ഒരു സംഘത്തെയാണ് പോർച്ചുഗൽ രാജാവ് അയച്ചത്. കോഴിക്കോട് ഒരു ഫാക്ടറി അവർക്ക് തുടങ്ങാൻ കഴിഞ്ഞെങ്കിലും അറബികളുമായുള്ള പോർച്ചുഗീസുകാരുടെ ബന്ധം വഷളായി. അറബികളുടെ കപ്പലുകൾ പിടിച്ചെടുത്ത് അവരെ കൂട്ടക്കൊല ചെയ്തപ്പോൾ തദ്ദേശീയർ തിരിച്ചടിക്കുകയും ഫാക്റ്ററി കത്തിക്കുകയും കരയിലുണ്ടായിരുന്ന പോർച്ചുഗീസുകാരിൽ പകുതിയോളം പേരെ വധിക്കുകയും ചെയ്തു ചെയ്തു. തുടർന്ന് കൊച്ചി രാജ്യത്തിലേക്ക് പോയ കബ്രാളിനെ അവർ ആദരപൂർവ്വം സ്വീകരിക്കുകയും കപ്പലുകളിൽ ചരക്കുകൾ കയറ്റാൻ അനുവദിക്കുകയും ചെയ്തു. വാസ്കോ ഡ ഗാമ ഫെബ്രുവരി 1502. ൽ 15 കപ്പലുകളും 800 പുരുഷന്മാരുമായി കോഴിക്കോട് രണ്ടാമതും എത്തിച്ചേർന്നു കോഴിക്കോട് നിന്ന് എല്ലാ മുസ്ലിംകളും പുറത്താക്കാൻ ആവശ്യപ്പെട്ടു. ഇതു നിരസിക്കപ്പെട്ടപ്പോൾ നഗരം ആക്രമിച്ച് അരി കയറ്റിയ നിരവധി കപ്പലുകൾ പിടിച്ചെടുത്ത് ജോലിക്കാരെ അംഗഭംഗപ്പെടുത്തി
കൊച്ചി രാജ്യവും പോർച്ചുഗീസും തമ്മിലുള്ള ബന്ധം പുഷ്ടിപ്പെട്ടപ്പോൾ കൊച്ചിയും കണ്ണൂരും കേന്ദ്രമാക്കി സാമൂതിരിയുടെ നേരെ നിരവധി യുദ്ധങ്ങൾ നടന്നു. 1503-ൽ തുടങ്ങി 1570 വരെനീണ്ടുനിന്ന ഈ യുദ്ധങ്ങളിൽ എല്ലാ ഭാഗത്തുമായി നിരവധിപേർ മരണപ്പെട്ടു. നശിച്ചുപോയി. 1509-ൽ, അൽഫോൺസൊ ഡി ആൽബക്കർകീ പൗരസ്ത്യദേശത്തെ പോർച്ചുഗീസ് വൈസ്രോയിയായി നിയമിതനായി.
മാർഷൽ കൊറ്റിഞ്ഞോയുടെ കീഴിൽ ഒരു പുതിയ നാവികസൈന്യം കോഴിക്കോട് കീഴടക്കാനായി എത്തി. സാമൂതിരി കൊട്ടാരം പിടിച്ചടക്കുകയും നഗരം തീ വെച്ചു നശിപ്പിക്കുകയും ചെയ്തു. എന്നാൽ രാജാവ് അണിനിരത്തിയ സൈന്യം മാർഷൽ കൊടിഞ്ഞോയെ വധിച്ച് അൽബുക്ക്വർക്കിയെ മുറിവേല്പിച്ചു. എന്നാൽ സമർഥനായ അൽബുക്ക്വർക്കി കേരളത്തിലെ പോർച്ചുഗീസ് താൽപര്യം സംരക്ഷിക്കുന്നതിനായി 1513-ൽ സാമൂതിരിയുമായി ഉടമ്പടി ഉണ്ടാക്കി. എന്നാൽ 1515-നും 1518-നുമിടയിൽ സാമൂതിരിയെ വധിക്കാൻ ശ്രമിച്ചത് അവർ തമ്മിലുള്ള ബന്ധം ഉലച്ചു. 1520-കൾ മുതൽ കുഞ്ഞാലി മരക്കാറുടെ നേതൃത്വത്തിലുള്ള നാവിക സൈന്യം കപ്പലുകൾ 1589 വരെ പോർച്ചുഗീസ് സൈന്യത്തിൻ കനത്ത നാശനഷ്ടങ്ങൾക്ക് വരുത്തിവെച്ചു. ഇതിൽ സാമൂതിരിയെ സഹായിച്ചത് മുഖ്യമന്ത്രി മാങ്ങാട്ടച്ചൻ, ധർമ്മോത്തു പണിക്കർ, കുതിരവട്ടത്ത് നായർ, കുഞ്ഞാലി മരക്കാർ എന്നിവരായിരുന്നു.
1503-ൽ, പോർച്ചുഗീസുകാർ താനൂർ (വെട്ടത്തുനാട്) രാജാവിന്റെ അനുമതിയോടെ ചാലിയത്ത് ഒരു കോട്ട പണിതു ഇന്ത്യൻ സമുദ്രത്തിലെ ആധിപത്യം ഉറപ്പിച്ചു. സാമൂതിരിയെ നേരിടാനും യുദ്ധമുണ്ടാവുകയാണെങ്കിൽ എളുപ്പത്തിൽ സാമൂതിരിയുടെ കീഴിലുള്ള പ്രദേശങ്ങളിൽ എത്തിച്ചേരാനും ഇത് വഴിയൊരൊക്കി. 1571-ൽ സാമൂതിരി ഈ കോട്ട ആക്രമിച്ചു കീഴടക്കി, പോർച്ചുഗീസ് സഖ്യകക്ഷിയായിരുന്ന വിജയനഗര സാമ്രാജ്യത്തിന്റെ പരാജയവും അതേസമയത്തായിരുന്നു. പോർച്ചുഗീസുകാർ കോട്ട ഉപേക്ഷിക്കാൻ നിർബന്ധിതരായി, തുടർന്ന് കോട്ട പൂർണ്ണമായും പൊളിച്ചു, ഇത് പോർച്ചുഗീസ്കാരുടെ പതനത്തിന് തുടക്കം കുറിച്ചു. പിന്നീട് ഒരു സമവായത്തിനായി അവർ 1578-ൽ വീണ്ടും സാമൂതിരി സമീപിച്ചു. 1588 ആയപ്പോഴേക്കും അവർ കോഴിക്കോട്ട് താമസിക്കുകയും 1591-ൽ സാമൂതിരി സംഭാവനയായി നൽകിയ സ്ഥലത്തു ഒരു പള്ളി പണിയുകയും ചെയ്തു. ഈ സുഹൃദ്ബന്ധം കുഞ്ഞാലി മരക്കാറെ സാമൂതിരിയുമായി ക്രമേണ അകറ്റി.
1663 ആയപ്പോഴേക്കും ഡച്ചുകാർ പോർച്ചുഗീസുകാരെ പരാജയപ്പെടുത്തി കൊല്ലം, കൊടുങ്ങല്ലൂർ, പുറക്കടം, കൊച്ചി, കണ്ണൂർ എന്നീ കോട്ടകളിൽ പിടിച്ചടക്കുക്കി.
ഡച്ചുകാരുടെ വരവ്
ഡച്ച് അഡ്മിറൽ സ്റ്റീവൻ വാൻ ഡെർ ഹാഗൻ ഇവിടെ എത്തുകയും ഇന്ത്യൻ മണ്ണിൽ നിന്നും പോർച്ചുഗീസുകാരെ പുറത്താക്കാൻ 1604 നവംബർ 11-ന് പരസ്പര സഖ്യം ഉണ്ടാക്കി. അവർക്ക് കോഴിക്കോട് വ്യാപാരം എല്ലാ സൗകര്യങ്ങളും ലഭിച്ചു. എന്നിരുന്നാലും അവർക്ക് ദീർഘകാലം ഇന്ത്യയിൽ നിൽക്കാൻ കഴിഞ്ഞില്ല. 1753 വരെ തിരുവിതാംകൂർ മാർത്താണ്ഡവർമ്മ നിരന്തരം യുദ്ധങ്ങളിൽ ഏർപ്പെട്ടതിനാൽ ദുർബലരായ ഡച്ചുകാർ ബ്രിട്ടീഷുകാരോട് കീഴടങ്ങാൻ നിർബന്ധിതരായി.
ബ്രിട്ടീഷ് അധിനിവേശം
1615-ൽ ക്യാപ്റ്റൻ വില്ല്യം കീലിങ്ങിന്റെ നേതൃത്വത്തിൽ കോഴിക്കോട്ടെത്തിയ ബ്രിട്ടീഷുകാർ ഒപ്പുവച്ച ഉടമ്പടിയിൽ പോർച്ചുഗീസുകാരെ കൊച്ചിയിൽനിന്നും കൊടുങ്ങല്ലൂരിൽനിന്നും തുരത്ത്മെന്നും പറഞ്ഞിരുന്നെങ്കിലും അത് യാഥാർഥ്യമായില്ല. 1664, സാമൂതിരി അവർക്ക് ഒരു ഫാക്റ്ററി പണിയാൻ അനുവാദം കൊടുത്തിരുന്നെങ്കിലും അവരുടെ നീക്കങ്ങളീക്കുറിച്ച് സംശയാലുവായതിനാൽ മറ്റ് ആനുകൂല്യങ്ങളൊന്നും നൽകിയില്ല. മൈസൂരും കേരളത്തിലെ നാട്ടുരാജ്യങ്ങളും തമ്മിലുള്ള തർക്കങ്ങളിൽ ബ്രിട്ടീഷുകാർ ആദ്യകാലങ്ങളിൽ നിഷ്പഷമായി നിന്നത് ഹൈദർ അലിക്കും ഉപകരിച്ചു. പിന്നീട് ബ്രിട്ടീഷുകാർ മൈസൂരിനീതിരെ തിരിയുകയും മേജർ ആബിങ്ടന്റെ നേതൃത്വത്തിൽ പടിഞ്ഞാറേ കോവിലകത്തെ രവി വർമ്മയെ കോഴിക്കോട് തിരിച്ചുപിടിക്കാൻ സഹായിക്കുകയും ചെയ്തു. ടിപ്പുവിന്റെ ആക്രമണത്തിൽ പലായനം ചെയ്ത നാട്ടുരാജാക്കന്മാർക്ക് സ്ഥാനം തിരിച്ചുനൽകുമെന്ന് കോൺവാലിസ് പ്രഭു പ്രഖ്യാപിച്ചിരുന്നെങ്കിലും ഈസ്റ്റ് ഇന്ത്യാ കമ്പനി അത് പാലിച്ചില്ല. 1792 ആയപ്പോഴേക്കും മികാവാറും മലബാറിലെ എല്ലാ പ്രദേശങ്ങളും ബ്രിട്ടീഷുകാരുടെ അധീനതയിൽ വരികയും അവരെ എതിർത്ത  രവി വർമ്മയെ 1793-ൽ തടങ്കിലാക്കുകയും ചെയ്തു
ദേശീയ പ്രസ്ഥാനം
ഇന്ത്യൻ സ്വാതന്ത്ര്യത്തിന്റെ ഭാഗമായുള്ള പല സമരങ്ങൾക്കും കോഴിക്കോട് സാക്ഷിയായിരുന്നു.1904-ൽ വിജയരാഘവാചാര്യരുടെ നേതൃത്വത്തിൽ കോൺഗ്രസ്സിന്റെ ഒരു സമ്മേളനം കോഴിക്കോട് നടന്നു.ആനി ബസന്റ് സ്ഥാപിച്ച ഇന്ത്യ ഹോം റൂൾ പ്രസ്ഥാനത്തിന്റെ ഒരു ശാഖ നഗരത്തിൽ  പ്രവർത്തിക്കാൻ തുടങ്ങി. 1916-ൽ കെ.പി. കേശവമേനോൻ, അന്നത്തെ കലക്ടർ ഇന്നസ് മലയാളത്തിൽ പ്രസംഗിക്കാൻ അനുവദിക്കാത്തതിനാൽ ടൗൺ ഹാൾ യോഗം ബഹിഷ്കരിച്ചു. 1923 മാർച്ച് മാസത്തിൽ മുഹമ്മദ് അബ്‌ദുറഹ്‌മാൻ അൽ അമീൻ പത്രവും കെ.പി. കേശവമേനോൻ 1924 ഒക്റ്റോബറിൽ മാതൃഭൂമിയും സ്ഥാപിച്ചു.
ബ്രിട്ടീഷ് സർക്കാറിന്റെ 1882-ലെ ഉപ്പു നിയമത്തിനെതിരെ 1930-ൽ കോഴിക്കോട് നടന്ന സമരത്തിൽ കെ, കേളപ്പൻ, മുഹമ്മദ് അബ്‌ദുറഹ്‌മാൻ, മൊയ്തു മൗലവി, പി കൃഷ്ണപിള്ള തുടങ്ങി പലരും പങ്കെടുത്തു സ്വാതന്ത്ര്യലബ്ദിക്ക് ശേഷം മദ്രാസ് പ്രസിഡൻസി മദ്രാസ് സംസ്ഥാനമായി, 1956-ൽ ഭാഷാടിസ്ഥാനത്തിൽ സംസ്ഥാനങ്ങൾ പുനഃസംഘടിപ്പിച്ചപ്പോൾ മലബാർ ജില്ല തിരു-കൊച്ചിയോട് ചേർത്ത് കേരള സംസ്ഥാനം രൂപീകരിക്കപ്പെടുകയും 1957-ൽ മലബാർ ജില്ല വിഭജിച്ച് കണ്ണൂർ, കോഴിക്കോട്, പാലക്കാട് ജില്ലകൾ രൂപീകരിക്കപ്പെടുകയും ചെയ്തു.
അവലംബം
വർഗ്ഗം:കേരളചരിത്രം വർഗ്ഗം:കോഴിക്കോട്
കാനവാഴ
മധ്യരേഖാപ്രദേശങ്ങളിലെ തദ്ദേശവാസിയായ ഒരു കുറ്റിച്ചെടിയാണ് കാനവാഴ അഥവാ അടുക്കവെറ്റില. . ശല്യക്കാരനായ ഒരു കളയായി ഇതിനെ കരുതിപ്പോരുന്നു. കാലിത്തീറ്റയായും പച്ചക്കറിയായും ഔഷധസസ്യമായും ഇതിന് ഉപയോഗമുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:അധിനിവേശസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഏഷ്യയിലെ സസ്യജാലം വർഗ്ഗം:ഇലക്കറികൾ വർഗ്ഗം:ആഫ്രിക്കയിലെ സസ്യജാലം
എം.സി. സെതൽവാദ്
ലഘുചിത്രം പ്രമുഖ നിയമ പണ്ഡിതനും സ്വതന്ത്ര ഭാരതത്തിലെ പ്രഥമ അറ്റോണി ജനറലും ആയിരുന്നു '''എം.സി. സെതൽവാദ്''' (ജീവിതകാലം: 1884-1974). 1950 മുതൽ 1963 വരെ തുടർച്ചയായി 13 വർഷം അറ്റോർണി ജനറലായി സേവനമനുഷ്ഠിച്ചു എന്ന പ്രത്യേകതയും ഇദ്ദേഹത്തിനുണ്ട്. സ്വതന്ത്ര ഇന്ത്യയിലെ ആദ്യ ലോ കമ്മീഷന്റെ ചെയർമാനും ഇദ്ദേഹമായിരുന്നു (1955–1958). 1957 ൽ രാഷ്ട്രം പദ്മവിഭൂഷൺ ബഹുമതി നല്കി അദ്ദേഹത്തെ ആദരിയ്ക്കുകയുണ്ടായി. 1961ൽ ബാർ കൗൺസിൽ ഓഫ് ഇന്ത്യയുടെ ആദ്യ ചെയർമാനായി. പ്രമുഖ പത്രപ്രവർത്തകയായ ടീസ്റ്റ സെതൽവാദ് അദ്ദേഹത്തിൻറെ പൗത്രിയാണ്. 1974-ൽ എം .സി. സെതൽവാദ് അന്തരിച്ചു.
ജീവിതരേഖ
പ്രശസ്ത അഭിഭാഷകനായിരുന്ന സർ ചിമൻലാൽ ഹരിലാൽ സെതൽവാദിന്റെ മകനായ എം.സി. സെതൽവാദ് വളർന്നത് മുംബൈയിലാണ്. മുംബൈ ഗവൺമെന്റ് ലോ കോളേജിൽ അദ്ദേഹം പഠിച്ചു. മുംബൈയിൽ അഭിഭാഷകനായി പ്രാക്ടീസ് ചെയ്ത അദ്ദേഹം, ഒടുവിൽ ജവഹർലാൽ നെഹ്‌റുവിന്റെ കീഴിൽ, ഇന്ത്യാ ഗവൺമെന്റിന്റെ രൂപീകരണ വർഷങ്ങളിൽ, 1950-ൽ ബോംബെയുടെ അഡ്വക്കേറ്റ് ജനറലും ഇന്ത്യയുടെ അറ്റോർണി ജനറലും ആയി നിയമിക്കപ്പെട്ടു.
അവലംബം
വർഗ്ഗം:1884-ൽ ജനിച്ചവർ വർഗ്ഗം: 1974-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഇന്ത്യൻ നിയമജ്ഞർ വർഗ്ഗം:ഇന്ത്യയുടെ അറ്റോർണി ജനറൽമാർ